sagorsarker/bangla-wikipedia huggingface dataset:
কল্পতরু সেনগুপ্ত

কল্পতরু সেনগুপ্ত (১৬ এপ্রিল, ১৯১৬ — ২০ জুন, ২০০৩) একজন বাঙালি স্বাধীনতা সংগ্রামী, সাম্যবাদী কর্মী ও সাহিত্যিক।
কল্পতরু সেনগুপ্তের পিতা সতীশ চন্দ্র সেনগুপ্ত নিজেও বিপ্লবী চেতনায় উদ্বুদ্ধ ছিলেন। ১৯২১ সালে রেলওয়ে ধর্মঘটে যোগদান করে চাকরি ছেড়ে আসাম চলে যান তিনি। পুত্র কল্পতরু নোয়াখালী জেলায় স্কুলে পড়ার সময়েই রাজনৈতিক কার্যকলাপের সাথে যুক্ত হন ও স্বাধীনতা সংগ্রামীদের সংস্পর্শে আসেন। চট্টগ্রাম যুব বিদ্রোহ এবং জেলাব্যাপী সরকারি দমন নীতির মধ্যে কল্পতরুর ছাত্রজীবন স্বাভাবিকভাবে অগ্রসর হয়নি। প্রবেশিকা পরীক্ষায় উত্তীর্ণ হবার পর ১৯৩০ এর দশকের গোড়ার দিকে তিনি চট্টগ্রাম বিদ্রোহে যোগ দেন। গান ও আবৃত্তির মাধ্যমে তিনি রাজনৈতিক কর্মীদের উদ্বুদ্ধ করতেন। প্রথম গ্রেপ্তার হন ১৯৩৪ সালে। মুক্তি পেয়ে আবার বি সি এল আইনে কারাবরণ করেন। বহরমপুর কেন্দ্রীয় কারাগারে বন্দী ছিলেন তিনি।
জেলে থাকার সময় মার্কসবাদ নিয়ে পড়াশোনা করেন এবং মুক্তি পেয়ে ১৯৩৮ সালে ভারতের কমিউনিস্ট পার্টির সদস্যপদ পান। পার্টির কাজে আসামে যান ও বদরপুর শহরে রেল শ্রমিক ও কমিউনিস্ট পার্টি সংগঠন গড়ে তোলার জন্যে পরিশ্রম করতেন। আসাম বেঙ্গল রেলওয়ে শ্রমিক ইউনিয়নের কার্যকরী সম্পাদক ছিলেন তিনি। দ্বিতীয় বিশ্বযুদ্ধের শুরুতে তাকে আসাম থেকে বহিষ্কার করলে তিনি চট্টগ্রাম চলে যান ও একবছর সেখানে বন্দীজীবন যাপন করতে হয়। ১৯৩৮ সালের মধ্যবর্তী সময়ে কবি ওহীদুল আলমের সহযোগিতায় তিনি চট্টগ্রাম প্রগতি লেখক সঙ্ঘ প্রতিষ্ঠা করেন। ১৯৪৫ খ্রিষ্টাব্দে কমিউনিস্ট পার্টির জেলা সম্পাদক হন এবং ১৯৫১ পর্যন্ত এই দায়িত্ব পালন করেন। কমিউনিস্ট পার্টি নিষিদ্ধ হওয়ার কারণে স্বাধীনতার পরেও পূর্ব পাকিস্তানে তাকে ১৯৫১ সাল পর্যন্ত আত্মগোপন করে থাকতে হয়। এই সময় সাম্প্রদায়িক দল আ্নসার বাহিনী তাকে খুঁজে পায় এক চা বাগানে এবং মারাত্মকভাবে মারধোর করে, এর ফলে পঙ্গু হয়ে যান এই বিপ্লবী। ৬ মাস পরে চিকিৎসার জন্যে কলকাতা আসেন। তার স্ত্রীও সেইসময় জেলবন্দী ছিলেন তদানীন্তন পূর্ব পাকিস্তানে। কলকাতায় শ্রমিক আন্দোলনের সাথে যুক্ত হন। এ সূত্রে মুজফ্‌ফর আহ্‌মেদের সাথে তার ঘনিষ্ঠতা হয়।
কলকাতায় এসে ভারতের কমিউনিস্ট পার্টির মুখপত্র "স্বাধীনতা" পত্রিকায় যোগ দেন। বসুমতী পত্রিকায় সাংবাদিকের কাজ করার সময় কর্মী সংগঠন করার অপরাধে তার চাকরি যায় ১৯৭০ সালে। নন্দন, সত্যযুগ ইত্যাদি পত্রিকায় কাজ করেছেন। সাংবাদিক ও সুলেখক হিসেবে তার খ্যাতি ছাড়াও তিনি পরিচিত ছিলেন একজন নজরুল বিশেষজ্ঞ রূপে। তিনি বিশ্বাস করতেন যে সাম্প্রদায়িক সম্প্রীতি অনুসরণ করতে গেলে কাজী নজরুল ইসলামের ভাবাদর্শ অনুশীলন করার বিশেষ প্রয়োজন রয়েছে। জীবনের শেষ ত্রিশ বছর তিনি নজরুলের সাহিত্য এবং নজরুল গীতি চর্চায় আত্মনিয়োগ করেন। পশ্চিমবঙ্গে নজরুল একাডেমি গড়ে তোলায় তার বিশেষ ভূমিকা রয়েছে। পরবর্তীতে নজরুল সংক্রান্ত গবেষণার জন্য তিনি বহুবার বাংলাদেশে যান। পশ্চিমবঙ্গ বাংলা আকাদেমি কর্তৃক ২০০১ সালে নজরুল পুরস্কারে ভূষিত হয়েছিলেন।
তিনি বহু প্রবন্ধ লিখেছেন। তার কয়েকটি গ্রন্থ হলো, "চাঁদের দেশে মানুষ, ফ্যাসিজম কীভাবে আসে, নজরুল গীতি অন্বেষা, জনগণের কবি নজরুল ইসলাম, উদাসী-ভৈরব, দেশপ্রেমিকের রোজনামচা, ভারতে সাম্রাজ্যবাদী গোয়েন্দা চক্র, স্ফুলিঙ্গ থেকে বহ্নি শিখা, মুজফফর আহমদ"। আত্মজীবনী মূলক রচনা ‘"স্মৃতির সময় সময়ের স্মৃতি"’র জন্যে তিনি পুরষ্কৃত হন।
কল্পতরু সেনগুপ্ত মারা যান ২০ জুন ২০০৩ খ্রিষ্টাব্দে।
গোবরডাঙা রেলওয়ে স্টেশন

গোবরডাঙা রেলওয়ে স্টেশন শিয়ালদহ-বনগাঁ লাইন এর ঠাকুরনগর ও মসলন্দপুর রেলওয়ে স্টেশন এর মাঝে অবস্থিত একটি রেলওয়ে স্টেশন। এই স্টেশনটি উত্তর চব্বিশ পরগনার গোবরডাঙা শহরের কেন্দ্রস্থলে অবস্থিত। এই স্টেশনটি ঠাকুরনগর এলাকার যোগাযোগের একটি গুরুত্বপূর্ণ মাধ্যম। স্টেশনটি থেকে গোবরডাঙা এর সঙ্গে কলকাতা, বারাসাত,ঠাকুরনগর, চাঁদপাড়া ও বনগাঁ শহরের যোগাযোগ রক্ষা করা হয়। স্টেশনটিতে মোট ৩ টি প্লাটফর্ম রয়েছে। আর একটি অর্ধেক প্ল্যাটফর্ম আছে, কথিত আছে অতীতে গোবরডাঙার জমিদার দের কারও কারও যাতায়াতের সময় ওই অর্ধেক প্ল্যাটফর্ম এর নীচে হাতি দাঁড়াতো এবং ট্রেনে ওঠা বা ট্রেন থেকে নেমে, সেই হাতির পিঠে চেপে তাঁরা জিনিসপত্র সহ স্টেশন অব্দি যাতায়াত করতেন।
রাজীব দীক্ষিত

রাজীব দীক্ষিত ছিলেন একজন ভারতীয় সমাজকর্মী।তিনি স্বদেশী আন্দোলন, আজাদী বাচাও আন্দোলন এবং আরো অনেক ক্ষেত্রে নিজ দেশের স্বার্থে সচেতনতামূলক অভিযানের প্রয়াস চালান। তিনি ভারত স্বভিমান আন্দোলন-এ জাতীয় সম্পাদক হিসেবে দায়িত্ব পালন করেন।
রাজীব দীক্ষিত ভারতের এলাহাবাদে জন্মগ্রহণ করেছিলেন। তিনি এম. টেক ডিগ্রী গ্রহণ করেন এবং অল্পকাল বৈজ্ঞানিক হিসেবে কাজ করেন।
রাজীব দীক্ষিত ৩০শে নভেম্বর ২০১০ সালে ছত্তিশগড়, ভিলাইয়েমারা যান। ২০১২ সালে, বাবা রামদেব দাবি করেন, অপরিপক্ক আন্দোলনকে ব্যাহত করার লক্ষ্যে রাজীব দীক্ষিতের মৃত্যুর কারণ হিসেবে তাকে এই ষড়যন্ত্রে অভিযুক্ত করা হয়, যেখানে তার মৃত্যু হৃৎপিণ্ডের ক্রিয়া বন্ধ হওয়ার কারণে হয়েছিলো বলে তিনি উল্লেখ করেন।
দীক্ষিত অনেকগুলো বই রচনা করেছিলেন এবং তিনি অনেক বক্তৃতাও প্রদান করেন।আস্থাভাজন কর্তৃক তার অধিকাংশ কাজই বিভিন্ন বই আকারে এবং ইলেক্ট্রনিক মাধ্যম যেমন সিডি, এসডি কার্ড ইত্যাদি দ্বারা প্রচারিত হয়ে থাকে।
বই
অডিও
সাইট্রিক অ্যাসিড

সাইট্রিক অ্যাসিড একটি দুর্বল জৈব অম্ল। এটির রাসায়নিক সংকেত হলো CHO। প্রকৃতিতে লেবুজাতীয় ফলে এই অম্লটি পাওয়া যায়। প্রাণরসায়নে, সবাতশ্বসনকারী জীবদেহের "সাইট্রিক অ্যাসিড চক্র-"এর একটি অন্তর্বতী যৌগ হলো সাইট্রিক অ্যাসিড। প্রতি বছর ২০ লক্ষ টনেরও বেশি সাইট্রিক অ্যাসিড তৈরি করা হয়, যা মূলত অ্যাসিডিফায়ার, স্বাদবর্ধক ও চিলেটিং এজেন্ট হিসেবে ব্যবহৃত হয়। 
সাইট্রিক অ্যাসিড ১৭৮৪ সালে রসায়নবিদ কার্ল উইলহেল্ম শীলে সর্বপ্রথম লেবুর রস থেকে কেলাসিত অবস্থায় আলাদা করেন।
পলাশীপাড়া মহাত্মা গান্ধী স্মৃতি বিদ্যাপীঠ

পলাশীপাড়া মহাত্মা গান্ধী স্মৃতি বিদ্যাপীঠ (ইংরেজি: Palashipara Mahatma Gandhi Smriti Vidyapith) পশ্চিমবঙ্গের নদিয়া জেলার সুপরিচিত ও প্রাচীন বিদ্যালয়গুলির অন্যতম।
এই বিদ্যালয়টি স্বাধীনতার পরের বছর অর্থাৎ ১৯৪৮ সালে তৎকালীন স্থানীয় শিক্ষানুরাগী মানুষদের চেষ্টায় প্রতিষ্ঠিত হয় নদিয়ার পলাশীপাড়াতে। তদানীন্তন ভারতীয় জাতীয় কংগ্রেস বিধায়ক (M.L.A), প্রবীণ রাজনীতিবিদ প্রয়াত রঘুনন্দন বিশ্বাসের সহযোগিতায় বিদ্যালয়ের উন্নয়ন ঘটে। মাধ্যমিক ও উচ্চমাধ্যমিক পরীক্ষায় একাধিকবার জেলাভিত্তিক ফলাফলে এই বিদ্যালয় প্রথম সারিতে থেকেছে। মাধ্যমিক বিভাগটি শুধুমাত্র বালক দের জন্যে নির্ধারিত হলেও উচ্চ মাধ্যমিক বিভাগ কো-এডুকেশন শিক্ষা চালু আছে বহুদিন যাবৎ। উচ্চ মাধ্যমিক বিভাগে কলা, বিজ্ঞান ও বাণিজ্য শাখার বিষয়গুলি পড়ানো হয়। বিজ্ঞান বিভাগের পরীক্ষাগার তিনটি প্রাচীন এবং সমৃদ্ধ। স্বাধীনোত্তর নদিয়ায় উচ্চ বিদ্যালয়ের সংখ্যা খুব বেশি না থাকায় দূর দূরান্ত থেকে ছাত্র ছাত্রীরা এখানে পড়তে আসতেন। তাদের কথা মাথায় রেখে এখানে দ্বিতল ছাত্রাবাস গড়ে তোলা হয়েছিল, বর্তমানে যদিও তা বন্ধ এবং সেই স্থানে প্রাথমিক (প্রভাতী) বিদ্যালয় গড়ে উঠেছে একই নামে।
বিদ্যালয়ের প্রাঙ্গণটি আকারে বিশাল যার একটি অংশে প্রধান শিক্ষক ও অন্যান্য সহ শিক্ষকদের আবাসন আছে। প্রাথমিক, মাধ্যমিক ও উচ্চমাধ্যমিক তিনটি আলাদা ভবন আছে পঠনপাঠনের জন্যে। এছাড়া লাইব্রেরি ও কম্পিউটার এর সুবিধা আছে বিদ্যালয় কক্ষে। 'পলাশীপাড়া মহাত্মা গান্ধী স্মৃতি বালিকা বিদ্যালয়' নামে অপর একটি পৃথক বিদ্যালয় আছে যা বালিকাদের জন্যে স্থাপিত।
এই বিদ্যালয়ের তরফে আন্তঃ জেলা বিদ্যালয় ক্রীড়া প্রতিযোগিতায় অবদান রাখা হয়েছে, বিশেষত ফুটবলের মান অত্যন্ত উন্নত। এই বিদ্যালয় ফুটবল দলে খেলে যাওয়া বহু তরুন, কলকাতার সুপার ডিভিশন ক্লাবে, রাজ্যস্তরে তো বটেই, জাতীয় ক্ষেত্রেও অবদান রেখেছেন। বিদ্যালয়ের নিজস্ব ক্রীড়া ময়দান বর্তমান।
মিলান কুন্ডেরা

মিলান কুন্ডেরা এক বিংশ শতাব্দীর প্রথম অর্ধাংশের পৃথিবীর অন্যতম জনপ্রিয় একজন লেখক। তিনি প্রধানত চেক ভাষায় লেখেন। তবে তার কিছু বই ফরাসিতেও লেখা।
তার জন্ম ১ এপ্রিল ১৯২৯ চেকস্লাভাকিয়ার ব্রানোতে। তার রচনা প্রায় চল্লিশের অধিক ভাষায় অনূদিত হয়েছে। "অস্তিত্তের অসহনীয় লঘুতা", "অমরত্ব", "জীবন অন্য কোথাও", "মস্করা", "বিদায়ী" "ভোজসভা", "হাসি ও বিস্মরণের বই" প্রভৃতি পৃথিবী বিখ্যাত উপন্যাসের লেখক তিনি। 
প্রায় প্রতি বছরই সাহিত্যে নোবেল প্রাইজের শর্টলিস্টে তার নাম থাকে।
তার রচিত প্রথম উপন্যাস 'ঠাট্টা' (The Joke)। উপন্যাসের শিল্পরূপ (Art of the Novel) তার ফরাসি ভাষায় লেখা একটি ননফিকশান। রাজনৈতিকভাবে তিনি মানবতাবাদী উদারনৈতিক। সরকারের সাথে মতানৈক্যের জন্য তিনি দেশ ত্যাগ করেন। প্রায় গত চল্লিশ বছর ধরে তিনি ফ্রান্সে বসবাস করছেন।
2| নির্বাসন, পরবাস, ঘরে ফেরা: মিলান কুন্দেরা ; শুভময় রায়; 'পরবাস' ৯২
আলী (অভিনেতা)

আলী একজন ভারতীয় অভিনেতা, এবং অন্ধ্রপ্রদেশে টেলিভিশন উপস্থাপক হিসেবে কাজ করেন। তিনি এক হাজারেরও উপরে তেলুগু, তামিল চলচ্চিত্র ও হিন্দি চলচ্চিত্রেও কাজ করেন। তিনি পবন কল্যাণ ও পুরি জগন্নাথ-দের ছবিগুলোতে একজন নিয়মিত অভিনেতা। দ্য একাডেমী অব গ্লোবাল পিস ২৫শে মে ২০১৩ সালে তামিল নাড়ুর কোয়েম্বাটুরে তাকে অবৈতনিক ডক্টরেট উপাধিতে সম্মানিত করেন। তিনি দুইবার ফিল্মফেয়ার পুরস্কার এবং দুইবার নন্দী পুরস্কার লাভ করেন।
আলী ভারতের অন্দ্রপ্রদেশের রাজাহমুন্দ্রির একটি গরীব পরিবারে জন্মগ্রহণ করেন। তার পিতা ছিলেন একজন দর্জি এবং তার মাতা ছিলেন একজন গৃহিণী। তার ছোট ভাই হলেন খাইয়ুম, যিনিও ছিলেন একজন অভিনেতা। ২৩শে জানুয়ারি ১৯৯৪ সালে তিনি বিবাহ করেন এবং তার দুই মেয়ে ও এক পুত্র সন্তান রয়েছে (মো. ফাতিমা রামেজুন, মো আব্দুল সোবহান ও জুভেরিয়া মেথি)।
রাজামুন্দ্রির সাঙ্গীতিক সংস্থা,জিৎমোহন মিত্রের সাহায্যে আলী চলচ্চিত্র শিল্পে আসেন। যখন পরিচালক ভারতী রাজা,তার চলচ্চিত্র "সীতালোকা চিলুকা"র জন্য শিশু অভিনেতা খুঁজছিলেন ,তখন আলী কোনো এক কারণে চেন্নাই গিয়েছিলেন এবং ভারতী তাকে একটি চরিত্রে অভিনয়ের সুযোগ দেন। শিশু অভিনেতা হিসেবে আলী বহু চলচ্চিত্রে অভিনয় করেছেন। যখন শিশু অভিনেতা হিসেবে তাঁর বয়স অনেক বেশি তখন তিনি টলিউডে একজন কৌতুক অভিনেতা হিসেবে পরিচিতি লাভ করেন।
পরিচালক এস.ভি.কৃষ্ণ রেড্ডি তাকে বহু চলচ্চিত্রে কৌতুক অভিনেতা হিসেবে সুযোগ দেন এবং তার জন্য আরো অনেক নতুন ভূমিকার ব্যাপারে ভাবেন। আলী "চাটা" নামক তার নিজস্ব অভিনয়শৈলীর উন্নয়ন করেন। আলী কন্নড় চলচ্চিত্র "সুপার(২০১০)" এ অভিনয় করে ব্যাপক জনপ্রিয়তা অর্জন করেছিলেন।
আলী,মনমোহন জাদু মলম নামক চুলকানি-প্রতিরোধী ঔষধের ব্রান্ড অ্যাম্বাসেডর হয়েছেন। তিনি এমএএ টিভি ও জেমিনি টিভির এটিএমে "আলী টকিস" নামক একটি সবাক চলচ্চিত্রের আয়োজক। 
নিম্নে আলীর চলচ্চিত্র তালিকা বর্ণিত হয়েছে -
জেমিনি গণেশন

রামস্বামী গণেশন (; ১৭ নভেম্বর ১৯২০ – ২২ মার্চ ২০০৫), যিনি জেমিনি গণেশন নামে সর্বাধিক পরিচিত, ছিলেন একজন ভারতীয় তামিল চলচ্চিত্র অভিনেতা। তাকে তামিল ভাষায় 'কাদাল মান্নান' যার বাংলা অর্থ হচ্ছে প্রেমের রাজা বলা হত কারণ তার অভিনীত চলচ্চিত্রগুলোর প্রেম কাহিনীগুলো অনেক দর্শক জনপ্রিয়তা পেত। তামিল চলচ্চিত্র জগতে জেমিনির নাম 'থ্রী বিগেস্ট নেমস অব তামিল সিনেমা'তে যুক্ত হয়েছিলো; এখানে আরো দুজন ছিলেন এমজিআর এবং শিবাজি গণেশন। জেমিনি অনেক গুরুত্বপূর্ণ পুরস্কার লাভ করেন তন্মধ্যে রয়েছে পদ্মশ্রী (১৯৭১), কালাইমামণি, এম জি রামচন্দ্রন স্বর্ণপদক এবং স্ক্রিন আজীবন সম্মাননা পুরস্কার। তার জন্ম একটি গোঁড়া হিন্দু পরিবারে হয়েছিল এবং তামিল ফিল্ম ইন্ডাস্ট্রিতে ১৯৪০ এর দশকের মাঝখানদিকে ঢোকার সময় তিনি ছিলেন অন্যতম স্নাতক।
জেমিনি ১৯৪৭ সালের তামিল চলচ্চিত্র "মিস মালিনী" দ্বারা তার অভিনয় জীবনের অভিষেক ঘটান, কিন্তু তিনি ১৯৫৩ সালের চলচ্চিত্র "দাই উল্লাম" এ খলনায়কের ভূমিকায় অভিনয় করে পরিচিতি পান। ১৯৫৪ সালে মুক্তি পাওয়া চলচ্চিত্র "মানাম পোলা মাঙ্গালইয়াম" তাকে প্রকৃত তারকাখ্যাতি এনে দিয়েছিলো। জেমিনি তার সমসাময়িক তামিল তারকা এমজিআর এবং শিবাজি গণেশনের মত রাজনীতিতে জড়িয়ে যাননি, তাছাড়া এমজিআর এবং শিবাজি অভিনয় জগতে প্রবেশ করার আগে মঞ্চনাটকে অভিনয় করতেন যেটা জেমিনি করেননি। তাছাড়া ইনি তার চলচ্চিত্রে অভিনয়ের জন্য কোনো জাতীয় পুরস্কারও পাননি। প্রায় পঞ্চাশ বছরের অভিনয় জীবনে জেমিনি তামিল ভাষার চলচ্চিত্র ছাড়াও অল্প কিছু কন্নড়, তেলুগু, মালয়ালম এবং হিন্দি ভাষার সিনেমাতেও অভিনয় করেছেন। তার অভিনীত চলচ্চিত্রে গায়ক এ এম রাজা এবং পি বি শ্রীনিবাসের গাওয়া গান তাকে জনপ্রিয় হতে সাহায্য করেছিলো। একটি সাফল্যমণ্ডিত চলচ্চিত্রজীবন থাকা সত্ত্বেও বাস্তবজীবনে তার একাধিক নারীর সঙ্গে বন্ধন তাকে সমালোচনায় ফেলে দিয়েছিলো। পুরো কর্মজীবনে তিনি মাত্র দুটি 'ফিল্মফেয়ার পুরস্কার' জিতেছিলেন।
কাঞ্চনা ২

কাঞ্চনা ২ () অথবা মুনি ৩ঃ কাঞ্চনা () হলো ২০১৫ সালে মুক্তি পাওয়া তামিল ভাষায় নির্মিত একটি ভৌতিক ও কমেডি ধাঁচের চলচ্চিত্র। ছবিটি পরিচালনা ও প্রযোজনা করেন অভিনেতা রাঘব লরেন্স। তিনি এই ছবিতে দ্বৈত চরিত্রে অভিনয় করেছেন।
মিজানুর রহমান (বীর প্রতীক)

মিজানুর রহমান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
মিজানুর রহমানের জন্ম ব্রাহ্মণবাড়িয়া জেলার নবীনগর উপজেলার রতনপুর ইউনিয়নের বাউচাইল গ্রামে। তার বাবার নাম মো. আবদুল খালেক খান এবং মায়ের নাম মাহফুজা খানম। তার স্ত্রীর নাম নূরজাহান খানম। তার দুই ছেলে, তিন মেয়ে। 
পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টের ‘বি’ কোম্পানিতে চাকরি করতেন মিজানুর রহমান। মুক্তিযুদ্ধ শুরু হলে যুদ্ধে যোগ দেন। প্রতিরোধ যুদ্ধকালে চট্টগ্রামের হাটহাজারী এলাকায় যুদ্ধ করেন। পরে ৩ নম্বর সেক্টর এস ফোর্সের অধীনে যুদ্ধে অংশ নেন।
১৯৭১ সালের ডিসেম্বর মাসের প্রথম সপ্তাহে ঢাকা-চট্টগ্রাম-সিলেটের মধ্যে রেল যোগাযোগের জন্য আখাউড়া ছিল গুরুত্বপূর্ণ এক স্টেশন। আখাউড়ার কাছেই ভারতের গুরুত্বপূণ সীমান্তবর্তী শহর আগরতলা। এছাড়া এ সময়ে আখাউড়ায় ছিল পাকিস্তান সেনাবাহিনীর শক্তিশালী এক প্রতিরক্ষা অবস্থান। মুক্তিযুদ্ধের চূড়ান্ত পর্যায়ে আখাউড়া দখলের জন্য মিত্রবাহিনী ও মুক্তিবাহিনী সেখানে সমাবেত হয়। যৌথ বাহিনীর পরিকল্পনা ছিল মুক্তিবাহিনীর এস ফোর্স ও মিত্রবাহিনীর মাউন্টেন ডিভিশন তাদের সর্বশক্তি নিয়োগ করে স্বল্প সময়ের মধ্যে আখাউড়া দখলের। মুক্তিবাহিনীর এস ফোর্স ও ৩ নম্বর সেক্টরের মুক্তিযোদ্ধারা উত্তর দিক থেকে আখাউড়ার দিকে অগ্রসর হন। এস ফোর্সের বি (ব্রাভো) কোম্পানির একটি প্লাটুনের নেতৃত্বে ছিলেন মিজানুর রহমান। মুক্তিযোদ্ধারা ১ ডিসেম্বর আখাউড়ার কাছে সমবেত হওয়া মাত্র পাকিস্তান সেনাবাহিনী তাদের ওপর প্রচণ্ড গোলাবর্ষণ শুরু করে; বিমান হামলাও চালায়। এতে মুক্তিযোদ্ধারা দমে যাননি। মুক্তিযোদ্ধারা ছিলেন কয়েকটি দলে বিভক্ত। তারা অবস্থান নিচ্ছিলেন পাকিস্তান সেনাবাহিনীর প্রতিরক্ষা অবস্থানের কাছে। একটি দলে ছিলেন মিজানুর রহমান। তিনি একটি উপদলের দলনেতা ছিলেন। সে সময়ে পাকিস্তান সেনাবাহিনী আক্রমণ করল। শুরু হয় তুমুল যুদ্ধ। রক্তক্ষয়ী সম্মুখযুদ্ধে তার চোখের সামনে হতাহত হলেন কয়েকজন সহযোদ্ধা। একটানা কয়েক দিন চলা যুদ্ধে শেষ পর্যন্ত মুক্তিযোদ্ধারা জয়ী হলেন। ৩ ডিসেম্বর সকাল থেকে মিজানুর রহমানেরা পাল্টা অভিযান শুরু করেন এবং রক্তক্ষয়ী যুদ্ধের পর আখাউড়ার বিরাট এলাকা দখল করতে সক্ষম হন। আখাউড়ায় ৫ ডিসেম্বর সকাল পর্যন্ত যুদ্ধ হয়। এরপর গোটা আখাউড়া এলাকা মুক্তিবাহিনী ও মিত্রবাহিনীর নিয়ন্ত্রণে আসে।
মুনি ২: কাঞ্চনা

কাঞ্চনা () ২০১১ সালে মুক্তি পাওয়া তামিল ভাষায় নির্মিত একটি ভৌতিক ও কমেডি ধাঁচের চলচ্চিত্র। ছবিটি পরিচালনা ও প্রযোজনা করেন অভিনেতা রাঘব লরেন্স। এটি চলচ্চিত্র ধারাবাহিক "মুনি" এর দ্বিতীয় পর্ব। পরবর্তীতে চলচ্চিত্রটি হিন্দী ভাষায় পুনর্নির্মিত হয়।
হ্যাসকেল

হ্যাশকেল হল নন-স্ট্রিকট সিমেনটিকস এবং স্ট্রং স্ট্যাটিক টাইপিংয়ের সুবিধা সংবলিত একটি প্রমিত, বিভিন্ন ধরনের অ্যাপ্লিকেশান নির্মাণের জন্য ব্যবহারোপযোগী, বিশুদ্ধ ফাংশনাল প্রোগ্রামিং ভাষা। নৈয়ায়িক হ্যাশকেল কারি এর নামে এটির নামকরণ করা হয়েছে। হ্যাশকেলের সর্বশেষ প্রকাশিত সংস্করণ হল হ্যাশকেল ২০১০। ২০১৬ 'এর মে'তে একদল প্রোগ্রামার হ্যাশকেলের পরবর্তী ভার্সন হ্যাশকেল ২০২০ প্রকাশের জন্য কাজ শুরু করেছে।
টাইপ অনুমিতি সংযুক্ত টাইপ পদ্ধতি এবং লেইজি ইভ্যুলশন হ্যাশকেলের অন্যতম গুরুত্বপূর্ণ বৈশিষ্ট্য। টাইপ ক্লাসগুলো সর্বপ্রথম হ্যাশকেল প্রোগ্রামিং ভাষায় দেখা যায়। গ্লাসগো হ্যাশ্কেল কম্পাইলার হল এটির প্রধান সংকলনকারী।
শুরুর দিককার হ্যাশকেল প্রস্তুতকারী দলটির প্রাথমিক প্রচেষ্টায় নির্মিত মিরান্ডা প্রোগামিং ভাষার সিমেন্টিকসের উপর ভিত্তি করে হ্যাশকেল তৈরি করা হয়েছে। এটি শিক্ষা ও শিল্পক্ষেত্রে ব্যাপকভাবে ব্যবহার করা হয়ে থাকে।
১৯৮৫ সালে,রিসার্চ সফটওয়্যার লিমিটেড কর্তৃক মিরান্ডা প্রোগ্রামিং ভাষাটি প্রকাশের পর থেকেই,লেইজি ফাংশনাল বৈশিষ্ট্যনির্ভর প্রোগামিং ভাষাগুলোর প্রতি সাধারণ প্রোগ্রামারদের আগ্রহ বাড়তে থাকে। ১৯৮৭ সাল নাগাদ এক ডজনের ও বেশি অপেক্ষিক ভাষার উদ্ভাবন হয়। মিরান্ডা ছিল সবচাইতে জনপ্রিয়।
১৯৮৭ সালে ওরেগনের পোর্টল্য়ান্ডে এফপিসিএ(ফাংশনাল প্রোগ্রামিং ল্য়াঙ্গুয়েজ এবং কম্পিউটার আর্কিটেকচার) সম্মেলন হয়। সেখানে এই ভাষাগুলির মধ্যে একটি মানদন্ড নির্ধারণের জন্য চিন্তাভাবনা করা হয়।
কলম্বো পরিকল্পনা

কলম্বো পরিকল্পনা একটি আন্তর্জাতিক আঞ্চলিক সংগঠন যা অঞ্চলের সদস্য দেশগুলোর অর্থনৈতিক ও সামাজিক উন্নয়ন জোরদারে কাজ করে। কলম্বো পরিকল্পনার সকল কর্মকাণ্ডের মৌলিক ঊদ্দেশ্য সদস্য দেশগুলোর মানব সম্পদের উন্নয়ন।
১৯৪৯ সালের বসন্তে, চীনে অবস্থিত ভারতীয় রাষ্ট্রদূত কে. এল. পানিক্কর দক্ষিণ-পূর্ব এশিয়াতে কমিউনিস্ট আন্দোলন দমানোর জন্য বৃটেন ও অস্ট্রেলিয়ার রাষ্ট্রদূতদের কাছে সামরিক তহবিলের জন্য আবেদন করে। মার্কিন যুক্তরাষ্ট্র এই যাবৎ উক্ত সংগঠনের সবচেয়ে বৃহত্তর অর্থদাতা ছিল।
১৯৫০ সালের জানুয়ারী মাসে শ্রীলঙ্কায় অবস্থিত পররাষ্ট্র মন্ত্রীদের নিয়ে অনুষ্ঠিত এক কমনওয়েলথ সম্মেলনে এই সংগঠনটির সূচনা সৃষ্টি হয়।
জাতিসংঘ স্বেচ্ছাসেবক কর্মসূচি

জাতিসংঘের স্বেচ্ছাসেবক কর্মসূচি (ইউ এন ভি) এমন একটি সংস্থা যা বিশ্বব্যাপী, উন্নয়নের লক্ষ্যে এবং শান্তি রক্ষার্থে স্বেচ্ছাসেবক মনোবৃত্তিকে উদ্ধুদ্ধ করে । ইউ এন ভি হল , জার্মান (বন শহর) ভিত্তিক একটি অলাভজনক সংস্থা । ১৩০ টি দেশে তারা সক্রিয় রয়েছে এবং ৮৬ টি দেশে তাদের ফিল্ড ইউনিট রয়েছে । তারা জাতিসংঘ উন্নয়ন কর্মসূচী (ইউএনডিপি) এর দপ্তরের সাহায্যে তাদের কার্যক্রম প্রচার করে এবং ইউএনডিপি এর কার্যনির্বাহী বোর্ডের নিকট প্রতিবেদন পেশ করে ।
ইউ এন ভি প্রথম প্রস্তাবিত হয়েছিল ১৩ জুন, ১৯৬৮ সালে হার্ভার্ড বিশ্ববিদ্যালয়ে শাহ মোহাম্মদ রেজা পাহলভীর একটি বক্তৃতায় ,এবং ১৯৭০ সালে জাতিসংঘের সাধারণ পরিষদ কর্তৃক প্রতিষ্ঠিত হয়েছিল ।
ইউ এন ভি স্বেচ্ছাসেবক হওয়ার জন্য সর্বনিম্ন বয়স সীমা হল ২৫ বছর ।সর্বোচ্চ কোন বয়স সীমা নেই ।  জাতিসংঘের সব আন্তর্জাতিক শান্তিরক্ষা মিশনে কর্মরত বেসামরিক নাগরিকদের এক তৃতীয়াংশই হল ইউ এন ভি ।
এই সেবা ২০০০ সাল থেকে শুরু হয়েছে । এই সেবাটি ইংরেজি , ফরাসি এবং স্প্যানিশ ভাষায় পরিচালনা করা হয় ।
স্বেচ্ছাসেবক কর্মকাণ্ড গণনা ওয়েবসাইট এবং সামাজিক যোগাযোগের মাধ্যমগুলোর মাধ্যমে স্বেচ্ছাসেবকদের সম্পর্কে সংবাদ সংগ্রহ করে এবং আসন্ন ঘটনা, সুযোগ-সুবিধা এবং সর্বোত্তম অনুশীলন (কর্ম পদ্ধতি) সম্পর্কে তথ্য প্রদান করে ।
জাতিসংঘ সাধারণ পরিষদে ১৯৮৫ সালের ১৭ ডিসেম্বরের অধিবেশনে প্রতি বছর ৫ ডিসেম্বর আন্তর্জাতিক স্বেচ্ছাসেবী দিবস পালনের জন্য সরকার সমূহকে আহবান জানানো হয় । জীবনের সর্বত্র স্বেচ্ছাসেবীদের অবদান সম্পর্কে গণ সচেতনতা এবং ঘরে ও বাইরে স্বেচ্ছাসেবায় অধিক সংখ্যক মানুষের অংশগ্রহণে উৎসাহ প্রদান, আন্তর্জাতিক স্বেচ্ছাসেবী দিবস পালনের মূল উদ্দেশ্য।
ইউ এন ভি এর তৈরি প্রথম বৈশ্বিক স্বেচ্ছাসেবী কার্যক্রমের প্রতিবেদন প্রকাশ করা হয় ৫ ডিসেম্বর ২০১১ সালে জাতিসংঘ সাধারণ পরিষদে এবং ৮০ টি দেশে ।
প্রস্তাব দিবস

প্রস্তাব দিবস () ভালোবাসা সপ্তাহ বা ভ্যালেনটাইন সপ্তাহ শুরুর দ্বিতীয় দিন যা ফেব্রুয়ারি ৭-১৪ তারিখে শুরু হয়। উপমহাদেশের ভারতে দিবসটি প্রতি বছর ৮ ফেব্রুয়ারি তারিখে পালিত হয়। এই দিবসে তরুণ বয়স্ক ছেলেমেয়ে তাদের বন্ধু-বান্ধবী, প্রেমিক-প্রেমিকা, বন্ধু এবং পরিচিতদের গোলাপ দিয়ে প্রস্তাব দিয়ে থাকে।
দুর্বল নিউক্লিয় বল

কণা পদার্থবিজ্ঞান - এ দুর্বল নিউক্লিয় বল হচ্ছে প্রকৃতির চারটি মৌলিক বলের একটি। অন্য তিনটি বল হচ্ছে সবল নিউক্লিয় বল, তাড়িতচৌম্বক বল এবং মহাকর্ষ বল। তেজস্ক্রিয়তার জন্য দুর্বল নিউক্লিয় বল দায়ী, নিউক্লিয় ফিশনে তেজস্ক্রিয়তা গুরুত্বপূর্ণ ভূমিকা পালন করে থাকে। এই বলটি ১০ মিটার দুরত্বে ক্রিয়া করে। দুর্বল নিউক্লিয় বলের তত্ত্বকে কখনো কখনো কোয়ান্টাম ফ্লেভারডাইনামিক্স (QFD) বলা হয়ে থাকে। অন্যদিকে কোয়ান্টাম ক্রোমোডাইনামিক্স যেমন সবল নিউক্লিয় বলের সাথে এবং কোয়ান্টাম তড়িৎ- বিজ্ঞান তাড়িতচৌম্বক বলের সাথে জড়িত। কিন্তু QFD নামপদটি খুব কম ব্যবহার করা হয়, কেননা দুর্বল বল দুর্বল-তড়িৎ তত্ত্বের (Electroweak interaction) অধীনে সবচেয়ে ভাল ব্যাখ্যা করা যায়। 
তাড়িতচৌম্বকীয় বল এবং দুর্বল নিউক্লিয় বলকে একই সূত্র দ্বারা ব্যাখ্যা করা সম্ভব হয়েছে। তাই এই দুটিকে একত্রে ইলেক্ট্রো-উইক বলও (Electro-weak force) বলে।
১৯৩৩ সালে, এনরিকো ফার্মি সর্বপ্রথম দুর্বল নিউক্লিয় বলের প্রস্তাবনা করেন- এটি ফার্মির মিথস্ক্রিয়া নামে পরিচিত। তিনি প্রসাতব করেন যে, বিটা ক্ষয় চারটি ফার্মিয়নের মিথস্ক্রিয়া দিয়ে ব্যাখ্যা করা যেতে পারে, যেখানে একটি ব্যাপ্তিসীমাবিহীন সংযোগ বল থাকবে।
দুর্বল বলকে অসংযোগ বল হিসেবে বর্ণনা করা হয় যেটার বলের ক্ষেত্র সীমিত ব্যাপ্তিযুক্ত। ১৯৬৮ সালে শেল্ডন লি গ্ল্যাশো, আবদুস সালাম এবং স্টিভেন ভেইনবার্গ তাড়িতচৌম্বক বল এবং দুর্বল মিথস্ক্রিয়াকে একীভূত করে দেখান যে তারা আসলে একি বলের দুটো ভিন্ন রূপ।এদেরকে এখন দুর্বল তড়িৎ বল বলা হয়।
১৯৮৩ সালের আগে W এবং Z বোসনের অস্তিত্ব সুনিশ্চিত করা যায়নি।
বিভিন্ন দিক থেকে দুর্বল নিউক্লিয় বল অনন্য।
দুর্বল নিউক্লিয়ার বলের মিথস্ক্রিয়া দুই ধরনের। একটি হল "আধান-তড়িৎ মিথস্ক্রিয়া" যেটি ব্যাখ্যা করে কোনো কণার তড়িৎ পরিবহন (যেমন ডব্লিউ বোসন)। এটি বিটা-ক্ষয়ের ঘটনার জন্য দায়ী।  দ্বিতীয় ধরনের মিথস্ক্রিয়া "আধাননিরপেক্ষ ও তড়িৎ এর মিথস্ক্রিয়া" যেক্ষেত্রে কোনো আধান নিরপেক্ষ কণা (যেমন: Z বোসন) বিদ্যুৎ পরিবহন করে। 
নিরপেক্ষ তড়িৎ মিথস্ক্রিয়ায়, একটি কোয়ার্ক অথবা একটি লেপটন (যেমন একটি ইলেকট্রন বা একটি মিউওন) একটি Z বোসন নির্গত বা শোষণ করে। উদাহরণস্বরূপ:
W বোসনের মত Z বোসনও খুব দ্রুত ক্ষয় হয়ে যায়। যেমন:
স্ক্রু

স্ক্রু এক ধরনের দৃঢ়ভাবে যা বল্টুর মত দেখতে। সাধারণত এটি ধাতব পদার্থ দিয়ে তৈরি, সেতুবন্ধ খাঁজ কাটা থাকে, যেটার সাহায্যে নাট প্যাঁচ দিয়ে সহজে কোন কিছু আবদ্ধ করা যায়। সর্পিলাকার খাঁজ কাটা অংশকে বাইরের থ্রেড বা মেল থ্রেড বলে। এটি সাধারণত অস্থায়ী জোড়া দেওয়ার কাজে ব্যবহৃত হয়।
একটি স্ক্রু সাধারণত মাথা, খাঁজ কাটা অংশ এবং অখাঁজ কাটা অংশ নিয়ে গঠিত। এর মাথা আবার বর্গাকার, গোলাকার অথবা ষড়ভুজাকৃতির হয়। এর মাথাই গম্বুজের মত একটা অংশ থাকে যার মাঝে বিয়োগ অথবা যোগ চিহ্নের মত গর্ত থাকে যেটার সাহায্যে স্ক্রু ড্রাইভার দিয়ে নাটের সাথে সহজে স্ক্রুটিকে আবদ্ধ করা যাই।
সেতুবন্ধ খাঁজ কাটা অংশকে থ্রেড বলে। থ্রেডের সাহায্যে নাট অথবা মেম্বারের (যাকে অস্থায়ী জোড়া দেয়া হবে) সাথে শক্তভাবে আবদ্ধ করা হয়। থ্রেড আবার একক, দ্বৈত অথবা একক দ্বৈত উভয়ই হতে পারে। থ্রেডের সাথে পিচ গভীরভাবে জড়িত। পাশাপাশি দুইটি খাঁজের মাঝের অংশকে পিচ বলে। এটা তাত্ত্বিক বিষয়।
আশুতোষ ভরদ্বাজ

আশুতোষ ভরদ্বাজ (১৯১৪ - ১৬ এপ্রিল, ১৯৯৩) একজন বাঙালী ব্রিটিশ বিরোধী স্বাধীনতা সংগ্রামী, সাম্যবাদী কর্মী ও মুক্তিযোদ্ধা। তার পিতার নাম ছিল উমাচরণ ভরদ্বাজ, মাতা অন্নদাসুন্দরী দেবী, আশুতোষ ভরদ্বাজের জন্ম হয় বাংলাদেশের গোপালগঞ্জ জেলার [[কোটালিপাড়া উপজেলা|কোটালিপাড়ায়।
কোটালিপাড়া ইউনিয়ন ইনস্টিটিউশনে পড়ার সময়েই বিপ্লবীদের সাহচর্যে আসেন। ১৯৩৫ খ্রিষ্টাব্দে কোটালিপাড়ার একটি রাজনৈতিক হত্যা মামলায় যুক্ত থাকার অভিযোগে গ্রেপ্তার হয়ে যাবজ্জীবন কারাদন্ডে দণ্ডিত হন ও আন্দামানে পাঠানো হয় তাকে। [[সেলুলার জেল|সেলুলার জেলে]] থাকাকালীন [[মার্ক্সবাদ|মার্ক্সবাদে]]র প্রতি আকৃষ্ট হন এবং সেখানে গঠিত কমিউনিস্ট কনসলিডেশনে যোগ দেন।
তিনি ১৯৪৬ খ্রিষ্টাব্দে মুক্তি পাওয়ার পর [[ভারতের কমিউনিস্ট পার্টি]]র সদস্য হন এবং পার্টির নির্দেশে ফরিদপুরে যান সংগঠনের কাজে। এই সংগঠনের কাজ আমৃত্যু করে গেছেন, দেশভাগের পরে তিনি ভারতে আসেননি। বাংলাদেশ কমিউনিস্ট পার্টির একজন সক্রিয় সদস্য হিসেবে বহুবার কারারুদ্ধ হয়েছেন, তার জীবনের ৩১ বছর জেলে কেটেছে। [[তেভাগা আন্দোলন|তেভাগা আন্দোলনে]] অংশ নিয়ে [[রাজশাহী]] সেন্ট্রাল জেলের কুখ্যাত খাপড়া ওয়ার্ডে বন্দী ছিলেন। ১৯৫০ সালের ২৪ এপ্রিল নিরস্ত্র রাজবন্দীদের ওপর গুলিচালনার ঘটনায় মারাত্মকভাবে আহত হয়েছিলেন তিনি। এইদিনই কারারক্ষীর গুলিতে শহীদ হন [[বিজন সেন]], [[আনোয়ার হোসেন (ছাত্র নেতা)]], কম্পরাম সিং, হানিফ সেখ সহ সাতজন কমিউনিস্ট বিপ্লবী।
প্রবীন বয়েসেও বিপ্লবী আশুতোষ ভরদ্বাজ [[বাংলাদেশের স্বাধীনতা যুদ্ধ|বাংলাদেশের স্বাধীনতা যুদ্ধে]] অংশ নেন। ১৯৭১ সালে ন্যাপ-কমিউনিস্ট পার্টি-ছাত্র ইউনিয়ন সমন্বয়ে গঠিত [[বনগাঁ]] ক্যাম্প ইনচার্জের দায়িত্ব পালন করেছেন সাহসের সাথে। স্বাধীন বাংলাদেশ গঠনের পর তিনি ফরিদপুর জেলা কমিউনিস্ট পার্টির সম্পাদক নির্বাচিত হয়েছিলেন। সর্বজনশ্রদ্ধেয় ও প্রজ্ঞাবান [[সাম্যবাদী]] নেতা হিসেবে তার সুখ্যাতি ছিল। বাংলাদেশ পূনর্গঠনের কাজে তার অবদান রয়েছে।
বিপ্লবী আশুতোষ ভরদ্বাজ অকৃতদার ছিলেন। ১৬ এপ্রিল, ১৯৯৩ সালে তিনি মারা যান।
[[বিষয়শ্রেণী:১৯১৪-এ জন্ম]]
[[বিষয়শ্রেণী:১৯৯৩-এ মৃত্যু]]
[[বিষয়শ্রেণী:ভারতের স্বাধীনতা আন্দোলন]]
[[বিষয়শ্রেণী:গোপালগঞ্জ জেলার ব্যক্তি]]
[[বিষয়শ্রেণী:ভারতীয় স্বাধীনতা আন্দোলন কর্মী]]
[[বিষয়শ্রেণী:ভারতীয় স্বাধীনতা কর্মী]]
[[বিষয়শ্রেণী:ভারতীয় স্বাধীনতার বিপ্লবী আন্দোলন]]
বংশাণুভিত্তিক অ্যালগরিদম

কম্পিউটার বিজ্ঞান ও অভিযান গবেষণায় বংশাণুভিত্তিক অ্যালগরিদম অর্থাৎ বংশাণুগত সমাধান-পদ্ধতি তথা প্রাকৃতিক নির্বাচন পদ্ধতি অনুসরণে আবিষ্কৃত যা অভিব্যক্তিগত-সমাধান পদ্ধতির অন্তর্গত। বংশগতিগত সমাধান-পদ্ধতি সাধারণত অপ্টিমাইজেশন বা সর্বানুকূলকরণ এবং অনুসন্ধান সমস্যাবলির সমাধানে ব্যবহার করা হয় যা পরিবর্তন, ক্রসওভার এবং নির্বাচন অপারেশনের উপর নির্ভর করে ।
উত্তর রেল (রাশিয়া)

সেভেরনায়া শেলেস্নায়া রেলওয়ে বা উত্তর রেল (Северная железная дорога; উচ্চারণ - "সেভেরনায়া শেলেস্নায়া দরোগা") হল রাশিয়ার রাজধানী মস্কো এবং আর্কানজেলস্কের মধ্যে সংযোগকারী রাশিয়ার পুরাতনতম রেল নেটওয়ার্কগুলির মধ্যে একটি; ১৮৭২ সালে এই রেলপথ প্রথম চালু করা হয়। এই রেল নেটওয়ার্কটি উত্তর মহাসাগরের-এর উপকূল বরাবর অবস্থিত। আর্কানজেলস্ক, কোমি, ভোলোগদা, কোস্ত্রোমা, ইয়ারোস্লাভ্‌ল, ,ল্‌ভানোভো, ও ভ্লাদিমির, প্রভৃতি রুশ ফেডারেশনভুক্ত ওবলাস্ট বা প্রশাসনিক অঞ্চল জুড়ে উক্ত রেলের বিস্তার।
উত্তর রাশিয়ায় রেলপথ স্থাপনের সূচনা বস্তুত ১৮৫৯ সালে। সে' সময়ই প্রস্তাবিত মস্কো-ইয়ারোস্লাভ্‌ল রেলপথের অংশ হিসেবে মস্কো থেকে ৭৫ কিলোমিটার উত্তরপূর্বে সেরগিয়েভ পসাদ্‌ পর্যন্ত রেলপথ স্থাপন শুরু হয়। ১৮৬২ থেকে এই পথে রেল চলাচল শুরু করে। সেই হিসেবে এই রেলপথটিই রাশিয়ার প্রাচীনতম রেলপথ। তবে বর্তমানে রেলপথের এই অংশটি আর উত্তর রেলের অংশ হিসেবে বিবেচিত হয় না। ১৯৫৯ সালে এই অংশটি মস্কো-ইয়ারোস্লাভ্‌ল রেলপথের অংশ হিসেবে রেলের মস্কো বিভাগের হাতে স্থানান্তরিত হয়। এই অংশটি বর্তমানে ট্রান্স সাইবেরিয়ান রেলওয়ের একটি অংশ। সেই হিসেবে ১৮৬৮ সালের সেপ্টেম্বরে কাজ শুরু করা "ইভানোভো-শুইয়া" অংশটিই বর্তমানে "উত্তর রেলের" প্রাচীনতম অংশ।
ঊনবিংশ শতাব্দীর শেষের দিকে যখন জারশাসিত রাশিয়ায় নতুন নতুন রেলপথ নির্মাণের উপর যথেষ্ট গুরুত্ব আরোপিত হয়, তার ফলশ্রুতিতে উত্তর রেলের একের পর এক শাখা এই সময় বিস্তার লাভ করে। ১৮৮৭ সালে নির্মিত হয় ইয়ারোস্লাভ্‌ল থেকে নেরেখ্‌তা হয়ে কোস্ত্রোমা পর্যন্ত শাখাটি; ১৮৯৪ সালে ভোলোগদা থেকে একেবারে উত্তরে উত্তর মহাসাগর উপকূলস্থ আর্কেনজেলস্ক পর্যন্ত রেলপথ নির্মাণ শুরু হয়, যা শেষপর্যন্ত ১৮৯৭ সালে সম্পন্ন হয়। ঐ ১৮৯৭ সালেই ভোলোগদা থেকে ইয়ারোস্লাভ্‌ল পর্যন্ত নির্মিত হয় আরএকটি ন্যারোগেজ লাইন (১৯১৬ সালে এই লাইনটি নর্মালগেজে রূপান্তরিত করা হয়)। ১৯০৭ সালের মধ্যেই ইউরোপীয় রাশিয়ার উত্তর অংশে বর্তমান "উত্তর রেলের" অন্তর্ভুক্ত অঞ্চলে প্রায় ২০০০ কিলোমিটার রেলপথ স্থাপিত হয়ে যায়।
সোভিয়েত আমলের প্রথম দিকে রুশ গৃহযুদ্ধের বছরগুলিতে মানুষ ও পণ্য পরিবহনের ক্ষেত্রে এই ইতোমধ্যেই সুবিস্তীর্ণ রেলপথটির গুরুত্ব অনুভূত হলেও সাথে সাথে এর আরও সম্প্রসারণের কাজ শুরু করা যায়নি। তবে ১৯৩৭ - ১৯৪২ সালে যুদ্ধের মধ্যেই এর আরও সম্প্রসারণ হয় এবং সুমেরু বৃত্তেরও উত্তরে প্রায় ১৫০০ কিলোমিটার বিস্তৃত পেচোরা রেল স্থাপিত হয় (শুরুতে অবশ্য এর নাম ছিল "উত্তর পেচোরা রেল")। এরফলে রেলপথে খনিশহর ভরকুতার সাথে মস্কোর সরাসরি যোগাযোগ স্থাপিত হয়। লেনিনগ্রাদে অবরোধের সময় উত্তর রাশিয়ার সাথে যোগাযোগের বিকল্প পথ হিসেবে এই রেলপথের গুরুত্ব সম্যক অনুভূত হয়। ১৯৬৭ সালে এই "পেচোরা রেল" "উত্তর রেলের" অন্তর্ভুক্ত হয়।
১৯২০ সাল থেকেই এই রেলপথের আংশিক বৈদ্যুতিকরণ শুরু হয়। দ্বিতীয় বিশ্বযুদ্ধের পর এই গতি ত্বরাণ্বিত হয়।
বর্তমানে এই রেল পাঁচটি আঞ্চলিক বিভাগে বিভক্ত ("আর্কানজেলস্ক", "ইয়ারোস্লাভ্‌ল", "সোলভিচেগোদস্ক", "সস্নোগোরস্ক" এবং "ভোলোগদা")। এই পাঁচটি আঞ্চলিক বিভাগের রেলপথের মিলিত দৈর্ঘ্য ৫৯৬০ কিলোমিটার। ২০০৮ সালে এই রেলে সর্বমোট কর্মীর সংখ্যা ছিল ৫৪,৪৫২ জন। ঐ বছরে "উত্তর রেল" মোট ৯৪ লক্ষ দূরগামী যাত্রী, ১ কোটি ৯২ লক্ষ লোকাল যাত্রী এবং ৬ কোটি ৯২ টন পণ্য পরিবহন করে।
দপ্তরিক তথ্যক্ষেত্র
অলিম্পিকে লাতভিয়া

লাতভিয়া প্রথম অলিম্পিক গেমসে অংশগ্রহণ করে ১৯২৪ সালে। ১৯৪০ সালে সোভিয়েত ইউনিয়ন দখল করে নেওয়ার পর থেকে লাতভিয়া সোভিয়েত ইউনিয়নের অংশ হিসাবে ১৯৪৮-১৯৮৮ গেমস পর্যন্ত অংশগ্রহণ করে। ১৯৯১ সালে সোভিয়েত ইউনিয়ন ভেঙে গেলে লাতভিয়া স্বাধীন দেশ হিসাবে ১৯৯২ সালের গ্রীষ্মকালীন ও শীতকালীন উভয় অলিম্পিক গেমসে অংশগ্রহণ করে। তারপর থেকে সকল গ্রীষ্মকালীন গেমস ও শীতকালীন গেমসে তাদের ক্রীড়াবিদ পাঠিয়েছে।
লাতভিয়ার ক্রীড়াবিদগণ গ্রীষ্মকালীন অলিম্পিকে মোট ১৯ টি এবং শীতকালীন অলিম্পিকে ৯ টি পদক জিতেছে।
হাফিজ জলন্ধরি

আবু আল-আসার হাফিজ জলন্ধরি () (১৪ জানুয়ারি ১৯০০ - ২১ ডিসেম্বর ১৯৮২) ছিলেন পাকিস্তানি উর্দু কবি। তিনি পাকিস্তানের জাতীয় সঙ্গীতের রচয়িতা। সংক্ষেপে তিনি হাফিজ জলন্ধরি নামে পরিচিত। পাকিস্তানের ডাক বিভাগ তার সম্মানে প্রকাশিত স্মারক ডাকটিকেটে এই নাম ব্যবহার করেছে।
হাফিজ জলন্ধরি ১৯০০ সালের ১৪ জানুয়ারি ব্রিটিশ ভারতের পাঞ্জাবে জন্মগ্রহণ করেন। তার বাবা শামসউদ্দিন ছিলেন কুরআনের হাফেজ। জলন্ধরি প্রথমে মসজিদের মক্তবে পড়াশোনা করেছেন। পরে তিনি স্থানীয় বিদ্যালয়ে ভর্তি হন। তিনি মাত্র সপ্তম শ্রেণী পর্যন্ত প্রাতিষ্ঠানিক শিক্ষা অর্জন করেছেন।
১৯৪৭ সালে পাকিস্তানের স্বাধীনতার পর তিনি লাহোর চলে আসেন
১৯২২ থেকে ১৯২৯ সাল পর্যন্ত হাফিজ জলন্ধরি কয়েকটি মাসিক পত্রিকার সম্পাদক হিসেবে কাজ করেছেন। এর মধ্যে রয়েছে "ননেহাল", "হাজার দাস্তান", "তেহজিব-এ-নিশওয়ান" এবং "মাখজিন"। ১৯৩৫ সালে তার প্রথম কবিতা সঙ্কলন প্রকাশিত হয়। দ্বিতীয় বিশ্বযুদ্ধের পর তিনি সঙ্গীত প্রচারণা বিভাগের পরিচালক হিসেবে কাজ করেছেন। এসময় তিনি লেখা গান জনপ্রিয়তা পায়।
হাফিজ জলন্ধরি পাকিস্তান আন্দোলনে সক্রিয়ভাবে অংশগ্রহণ করেছেন। এসময় তার রচনাসমূহ জনগণকে উদ্দীপিত করেছে। ১৯৪৮ সালে তিনি কাশ্মিরের স্বাধীনতার জন্য গঠিত বাহিনীতে যোগ দেন এবং আহত হন। তিনি কাশ্মীরি সঙ্গীত "ওয়াতান হামারা আজাদ কাশ্মির" রচনা করেছেন। ১৯৬৫ সালের ভারত-পাকিস্তান যুদ্ধের সময় তিনি অনেক দেশপ্রেমমূলক গান রচনা করেছেন।
তিনি রাষ্ট্রপতি আইয়ুব খানের উপদেষ্টা নিয়োগ পান। পরবর্তীতে পাকিস্তানের লেখক সংঘের পরিচালক হন।
জলন্ধরির রচিত "শাহনামা-এ-ইসলাম" তাকে ব্যাপক খ্যাতি এনে দেয়। এটি ফেরদৌসির শাহনামা মহাকাব্যের আদলে রচিত যাতে ইসলামের গৌরবোজ্জ্বল ইতিহাস কাব্য আকারে বর্ণিত হয়েছে। তিনি পাকিস্তানের জাতীয় সঙ্গীতের রচয়িতা।
হাফিজ জলন্ধরি ১৯৮২ সালের ২১ ডিসেম্বর পাকিস্তানের লাহোরে মৃত্যুবরণ করেন। তাকে লাহোরের মডেল টাউনে দাফন করা হয়। পরবর্তীতে লাহোরের মিনার-এ-পাকিস্তানের নিকটে নির্মিত সমাধিতে তার দেহাবশেষ স্থানান্তর করা হয়।
হাফিজ জলন্ধরি ১৯৫২ সালে কওমি তারানা রচনা করেছেন। এটি পাকিস্তানের জাতীয় সঙ্গীত। এই সঙ্গীতের জন্য তিনি অধিক খ্যাত।
তার রচিত "শাহনামা-এ-ইসলাম" তাকে ব্যাপক খ্যাতি এনে দেয়। এতে ফেরদৌসির শাহনামার আদলে ইসলামের ইতিহাসের বর্ণনা দেয়া হয়েছে।
দক্ষিণায়নের দিন

দক্ষিণায়নের দিন প্রখ্যাত বাংলাদেশী ঔপন্যাসিক শওকত আলী রচিত একটি সমকালীন উপন্যাস। উপন্যাসটি ১৯৮৫ সালে প্রকশিত হয়। ৩২০ পৃষ্ঠার এই বইটিতে একটি মধ্যবিত্ত পরিবারের উত্থান, পতন, সংগ্রাম, ভালোবাসার সমন্বয়ে বহুস্তর জীবনের পূর্ণ রূপ তুলে ধরা হয়েছে। শওকত আলীর "দক্ষিণায়নের দিন", "কুলায় কালস্রোত" এবং "পূর্বরাত্রি পূর্বদিন" উপন্যাস তিনটি যথাক্রমে ১৯৭৬, ১৯৭৭, এবং ১৯৭৮ সালে সাপ্তাহিক বিচিত্রার ঈদ সংখ্যায় প্রকাশিত হয়। তিনটি উপন্যাসেই পাত্র পাত্রী একই হওয়ায় প্রকাশক ১৯৮৫ সালে এই ত্রয়ী উপন্যাসকে একত্রে "দক্ষিণায়নের দিন" নামে প্রকাশ করেন।
"দক্ষিণায়নের দিন" উপন্যাস অবলম্বনে "দক্ষিণায়নের দিন" নামক ধারাবাহিক নাটকটির চিত্রনাট্য লিখেছেন ও পরিচালনা করেছেন সাজ্জাদ সুমন। এতে অভিনয় করেছেন হুমায়ুন ফরীদি, শহীদুজ্জামান সেলিম, সুমাইয়া শিমু, আরমান পারভেজ মুরাদ, মৌসুমী বিশ্বাস প্রমুখ। নাটকটি এনটিভিতে প্রচারিত হত।
সঙ্গীত পরিচালক

সঙ্গীত পরিচালক () হলেন ঐ ব্যক্তি যিনি যন্ত্রসঙ্গীত দল, ব্যান্ড দল, চলচ্চিত্র, টেলিভিশন, বেতার, বিদ্যালয়, কলেজ বা অন্য কোন প্রতিষ্ঠানের গান পরিচালনা করে থাকেন। তিনি শুধু গান পরিচালনার দায়িত্বে থাকেন, কোন দল বা প্রতিষ্ঠানের প্রধান কেউ নন।
যন্ত্রসঙ্গীতের ক্ষেত্রে সঙ্গীত পরিচালক বিশেষ ভূমিকা পালন করেন। যুক্তরাষ্ট্র, যুক্তরাজ্যসহ প্রায় সকল দেশেই একজন সঙ্গীত পরিচালক যন্ত্রসঙ্গীত পরিচালনা করে থাকেন। সঙ্গীত মঞ্চে ও অপেরায় সঙ্গীত পরিচালক সব কিছু পরিচালনার দায়িত্বে থাকেন। জর্জ জেল প্রথম ব্যক্তি যিনি ১৯৪৬ সালে যন্ত্রসঙ্গীতের সঙ্গীত পরিচালক হিসেবে দায়িত্ব পালন করেন।
চলচ্চিত্রের গান, বিশেষ করে উপমহাদেশের ভারত ও বাংলাদেশের চলচ্চিত্র শিল্পে, যেখানে চলচ্চিত্রে গান ব্যবহৃত হয়, সেসব ক্ষেত্রে সঙ্গীত পরিচালক বিদ্যমান থাকেন। চলচ্চিত্রে সঙ্গীত পরিচালক বিভিন্ন সঙ্গীত যন্ত্রাংশ ব্যবহার করে গান ধারণ করেন, ধারণকৃত গান পুনঃসংযোজন-বিয়োজন করেন।
টেলিভিশন ও বেতারের সঙ্গীত পরিচালক বা রেকর্ড প্রোডিউসার টেলিভিশন ও বেতারের জন্য গান ধারণ করেন। তারা টেলিভিশন ও বেতার কর্তৃপক্ষের সাথে আলোচনা সাপেক্ষে কোন গান রেকর্ড করতে হবে কিনা, কখন কোন গান পরিবেশন করা হবে, কতোটুকু পরিবেশন করা হবে তা নির্ধারণ করেন ও সে অনুযায়ী কাজ করেন।
প্রিন্স রজার্স নেলসন

প্রিন্স রজার নেলসন (৭ জুন, ১৯৫৮ - ২১ এপ্রিল, ২০১৬) বিখ্যাত মার্কিন সঙ্গীতশিল্পী, গীতিকার, সুরকার, সঙ্গীত প্রযোজক সেই সাথে ছিলেন অভিনেতা।
এই সঙ্গীতশিল্পী তার শিল্প সাধনা, অভিনয় এবং কণ্ঠের জাদুকরী ছোঁয়ায় ছিলেন বিচিত্র। বিভিন্ন ধরনের গান যেমন ফানক, রক, রিদম এ্যান্ড ব্লুজ, ফোক একক, পপ সব ধরনের গান তিনি গেয়েছে। সারাবিশ্বে প্রায় ১০০ মিলিয়ন রেকর্ডস বিক্রয় হয়েছে আর তিনি হয়েছেন সর্বকালের সেরা ব্যবসা সফল সঙ্গীতশিল্পী। তিনি গ্র্যামি অ্যাওয়ার্ড, গোল্ডেন গ্লোব পুরস্কার ও একাডেমি পুরস্কারে ভূষিত হন। রক এন্ড রোল অব ফেইম ২০০৪ দিয়ে যাত্রা শুরু করেন। "রোলিং স্টোন" পত্রিকা প্রিন্স রজারকে সর্বকালের সেরা ১০০ জন শিল্পীর মধ্যে ২৭ তম অবস্থানে আসীন করে।
প্রিন্স জন্মেছিলেন মিনিয়াপোলিসে। শিশুকাল থেকেই সঙ্গীতে তার অদম্য আগ্রহ ছিল। ১৯৭৮ সালে মাত্র ১৮ বছর বয়সে ওয়ার্নার ব্রাদার্সের সহযোগে "ফর ইউ" অ্যালবাম বাজারে আসে।
ব্রিলুইন জোন

উল্টা ল্যাটিসের মধ্যকার সেই সকল k মানের সঞ্চার পথ হল ব্রিলুইন জোন যেগুলো ব্রাগ প্রতিফলন (ব্রাগের শর্ত 2k.G+G²=0) অনুসরণ করে৷দেখা যায় a বাহু বিশিষ্ট বর্গ ল্যাটিসের প্রথম ব্রিলুইন জোন হয় এমন একটি বর্গ যার এক বাহুর দৈর্ঘ্য 2π/a ৷
ত্রিমাত্রিক ঘন ল্যাটিসের ব্রিলুইন জোন গঠনে নিম্নের সমীকরনণটি ব্যবহৃত হয়
hk+kk+lk= -(π/a)(h²+k²+l²)
যেখানে a হল ঘনকের এক প্রান্তের দৈর্ঘ্য৷এক্ষেত্রে প্রথম ব্রিলুইন জোন হল একটি কিউব যার এক বাহুর দৈর্ঘ্য 2π/a ৷
অলিম্পিকে লিথুয়ানিয়া

লিথুয়ানিয়া ১৯১৮ সালে রুশ সাম্রাজ্য থেকে নিজেকে স্বাধীন ঘোষণা করার পর প্যারিসে অনুষ্ঠিত ১৯২৪ গ্রীষ্মকালীন অলিম্পিকে প্রথম অংশগ্রহণ করে। এবং শীতকালীন অলিম্পিকে প্রথম অংশগ্রহণ করে ১৯২৮ সালে। ১৯৪০ সালে সোভিয়েত ইউনিয়ন লিথুয়ানিয়া দখল করে নেয়। ১৯৫২ - ১৯৮৮ পর্যন্ত সকল গেমসে সোভিয়েত ইউনিয়নের অংশ হিসাবে অলিম্পিক গেমসে অংশগ্রহণ করেছিল। এ সময় লিথুয়ানীয় ক্রীড়াবিদগণ ৬০ টি পদক জিতেছিল।
১৯৯১ সালে সোভিয়েত ইউনিয়ন পতনের পর ১৯৯২ গেমস থেকে সকল গ্রীষ্মকালীন ও শীতকালীন গেমসে লিথুয়ানিয়া স্বাধীন দেশ হিসাবে প্রতিনিধিত্ব করে আসছে।
আজমির দরগাহ আক্রমণ

আজমির দরগাহ আক্রমণ (যা আজমির দরগাহ বিস্ফোট নামেও পরিচিত) সেই ঘটনাটি ২০০৭ সালের ১১ অক্টোবর রাজস্থানের বিখ্যাত সুফী দরবেশ মঈনুদ্দীন চিশতীর দরগাহর বাহিরে ইফতার শুরুর ঠিক পরে ঘটে। তদন্তে প্রথমত সন্ত্রাসবাদী সংগঠন লস্কর এ তৈয়বার দিকে নজর দেওয়া হয়েছিলো। কিন্তু পরে তদন্তে জানা যায় যে আসলে এই বিস্ফোরণের পেছনে হিন্দুত্ববাদী সংগঠন রাষ্ট্রীয় স্বয়ংসেবক সঙ্ঘ ও এর প্রমুখ শাখা সংগঠন অভিনব ভারত নামক কট্টরপন্থী সংগঠনের হাত আছে। তদন্তে এও জানা যায় যে ঘটনার পেছনে রয়েছে তাদের নেতার আদেশে চার জন মিলে এই সমস্ত ভারতীয় জাতীয় কংগ্রেসের বিভিন্ন বড় নেতাও জড়িত।
১১ অক্টোবর ২০০৭ সালে রাজস্থানের, খাজা মঈনুদ্দিন চিশতী-এর দরগাহ চত্বরেরর কিছুদূরেই ইফতাররত জনগণেরর মধ্যে টিফিন বাক্সের ভেতর বোমা রাখা হয়। এই বিস্ফোরণ তিন মানুষের জীবন কেড়েনেয় ও আরও সতেরো জন লোক জখম হন। পরে বিস্ফোরণ স্থাল থেকে পুলিশ কয়েকটি মোবাইল উদ্ধার করে। এর থেকে পুলিশের অণুমান যে বিস্ফোরণের জন্যে নিশ্চয় অধুনিক প্রকৌশল ব্যবহার করা হয়েছে।
তদন্তকারীরা এই বিস্ফারণের পেছনে পাকিস্তানেরর, লস্কর এ তৈয়বার উপর সন্দেহ করে। যার ফলে ভারতীয় গণমাধ্যমগুলি এই আক্রমণকে ভারতে বিস্তৃত সূফি মতবাদের বিরুদ্ধে ইসলামী কট্টরপন্থীদের আক্রমণ হিসেবে চিহ্নিত করে।
২২ অক্টোবর ২০১০, পাঁচ সন্দেহভাজন ভারতীয় সন্ত্রাস নির্মূলন স্কুয়াড কর্তৃক গেরেফতার হয়, তারা এই বিস্ফোরণের সাথে জড়িত ছিল। এই পাঁচ জনের চার জনই হিন্দুত্ববাদী সংগঠন রাষ্ট্রীয় স্বয়ংসেবক সঙ্ঘের সাথে সংযুক্ত।
হাদিরা ইউনিয়ন

হাদিরা ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার গোপালপুর উপজেলার অন্তর্গত। এটি টাঙ্গাইল শহরের ৫৬ কিলোমিটার উত্তরে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, হাদিরা ইউনিয়নের মোট জনসংখ্যা ৩২,৫৫১ জন। এই ইউনিয়নে মোট ঘরসংখ্যা ৮০৩৬ টি।
হাদিরা ইউনিয়নের গড় সাক্ষরতার হার শতকরা ৪৬.৬ ভাগ (পুরুষ-৪৯.২%, মহিলা-৪৪.১%)।
বিশ্বের প্রধান ধর্মগুলিতে গণেশ

বাণিজ্যিক ও সাংস্কৃতিক যোগাযোগের পরিপ্রেক্ষিতে ভারত ও হিন্দুধর্ম পূর্ব এশিয়া ও ভারতীয় উপমহাদেশের অনেক দেশের উপর প্রভাব বিস্তার করেছিল। এর ফলে অনেক হিন্দু দেবদেবীর পূজা বিদেশি রাষ্ট্রগুলিতে প্রচলিত হয়। এই দেবদেবীদের অন্যতম হলেন গণেশ। ভারতের বাইরে হিন্দুদের গণেশ পূজার মধ্যে আঞ্চলিক প্রভেদ দেখা যায়। প্রাচীন যুগের হিন্দু ধ্যানধারণাগুলির অনুসরণ আজও বিশ্বের প্রধান ধর্মগুলিতে লক্ষিত হয়।
গণেশ পূজার বিশেষ প্রচলন ছিল বহির্ভারতে বাণিজ্যে যাওয়া বণিক ও ব্যবসায়ীদের মধ্যে। মোটামুটি খ্রিস্টীয় ১০ম শতাব্দীর পর থেকে বিনিময়ের নতুন কার্যক্রম বিকশিত হয়, বাণিজ্য গিল্ডগুলি গড়ে ওঠে এবং মুদ্রাবিনিময়ের পুনরুজ্জীবন ঘটে। এই সময় থেকেই বণিক সমাজে গণেশ প্রধান দেবতা রূপে পূজিত হতে থাকেন। যে প্রাচীনতম লিপিতে গণেশকে অন্যান্য সকল দেবতার আগে আবাহন করা হয়েছে, সেটি ব্যবসায়ী সম্প্রদায়ের লেখ।
অধিকাংশ জৈন ধর্মাবলম্বী গণেশের পূজা করেন। তাঁদের বিশ্বাস, গণেশ কুবেরের কিছু কিছু দায়িত্ব পালন করেন। জৈন ধর্মাবলম্বীদের সঙ্গে বাণিজ্যের বিশেষ যোগ থাকায় তাঁদের কাছে গণেশ পূজার ধারণাটি বেশ গ্রহণযোগ্য হয়।
জৈনধর্মের আনুশাসনিক ধর্মশাস্ত্রে গণেশ পূজার কোনো উল্লেখ নেই। জৈন সাহিত্যে গণেশের প্রাচীনতম উল্লেখটি পাওয়া যায় হেমচন্দ্রের"অভিধানচিন্তামণি" গ্রন্থে (খ্রিস্টীয় ১২শ শতাব্দীর তৃতীয় পর্যায়)। এই গ্রন্থে গণেশের বিভিন্ন নাম উল্লিখিত হয়েছে। যেমন, হেরম্ব, গণবিঘ্নেশ ও বিনায়ক। এই গ্রন্থের বিবরণ অনুসারে, গণেশ গজানন, লম্বোদর, পরশুধারী ও মুষিকবাহন।
বর্ধমানসূরি রচিত শ্বেতাম্বর জৈন গ্রন্থ "আচারদিনকর" (১৪১২ খ্রিস্টাব্দ) অনুসারে, দেবতারাও কাঙ্ক্ষিত দ্রব্য অর্জনের জন্য গণপতিকে প্রসন্ন রাখেন। এই গ্রন্থে আরও বলা হয়েছে যে, যে কোনো শুভ অনুষ্ঠান ও নতুন কাজ শুরু করার আগে তাঁকে পূজা করা হয়। এই প্রথা এখনও শ্বেতাম্বর জৈন সম্প্রদায়ে বেশ জনপ্রিয়। এই গ্রন্থ থেকে গণপতি বিগ্রহ প্রতিষ্ঠার বিধিও পাওয়া যায়।
যদিও দিগম্বর ধর্মগ্রন্থগুলিতে গণেশের এই জনপ্রিয়তা দেখা যায় না। অধুনা ওড়িশার উদয়গিরি ও খণ্ডগিরি গুহাসমূহে খোদিত দুটি মধ্যযুগীয় মূর্তি এবং মথুরায় প্রাপ্ত একটি প্রাচীন মূর্তি ছাড়া কোনো দিগম্বর তীর্থস্থানে গণেশের মূর্তি নেই।
গণেশের যে প্রাচীনতম জৈন মূর্তিটি পাওয়া যায়, সেটি মথুরায় আবিষ্কৃত হয়েছে। এই মূর্তিতে গণেশের সঙ্গে জৈন যক্ষী অম্বিকাকে (গৌরীর জৈন নাম) দেখা যায়। এটি খ্রিস্টীয় ৯ম শতাব্দীর মূর্তি। রাজস্থান ও গুজরাতের জৈন মন্দিরগুলিতে গণেশের বিগ্রহ দেখা যায়। ১০ম শতাব্দীতে ঘনেরবে নির্মিত মহাবীর মন্দিরে এবং ১১শ শতাব্দীতে রাজস্থানের ওসিয়ানের জৈন মন্দিরে গণেশের মূর্তি দেখা যায়।
বৌদ্ধধর্মেও গণেশের উল্লেখ পাওয়া যায়। এই ধর্মে শুধুমাত্র বৌদ্ধ দেবতা বিনায়ক রূপেই গণেশের উল্লেখ নেই, বরং হিন্দু দেবতা রূপেও বিনায়কের উল্লেখ আছে। গুপ্ত যুগের শেষ পর্যায়ের বৌদ্ধ ভাস্কর্যে গণেশের মূর্তির সন্ধান পাওয়া যায়। বৌদ্ধ দেবতা রূপে বিনায়কের মূর্তিটি বেশিরভাগ ক্ষেত্রেই নৃত্যরত। এই রূপটির নাম ‘নৃত্য গণপতি’। উত্তর ভারতে এই রূপটি জনপ্রিয় ছিল। পরবর্তীকালে তা নেপালে গৃহীত হয় এবং তারও পরে তিব্বতে গৃহীত হয়। মালয় দ্বীপমালার চণ্ডী সুকুহ মন্দিরে নৃত্যরত গণেশের একটি মূর্তি দেখা যায়।
এ.এফ.এম. রেজাউল করিম সিদ্দিকী হত্যাকাণ্ড

এ.এফ.এম. রেজাউল করিম সিদ্দিকী হত্যাকাণ্ড সংঘটিত হয় ২০১৬ সালের এপ্রিল মাসের ২৩ তারিখ শনিবার সকাল ৭ টা ৪০ মিনিট সময়ে। বিশ্ববিদ্যালয়ে যাবার পথে নিজ বাড়ি থেকে প্রায় ৫০ গজ দূরে রাজশাহী শহরের শালবাগান বটতলা এলাকায় বাসের জন্য অপেক্ষারত অবস্থায় করিম সিদ্দিকীকে আততায়ীরা চাপাতির আঘাতে হত্যা করে।
এ.এফ.এম. রেজাউল করিম সিদ্দিকী ১৯৫৫ সালের ৭ জানুয়ারি পূর্ব পাকিস্তানের (বর্তমান বাংলাদেশ) রাজশাহী জেলার বাগমারা উপজেলায় জন্মগ্রহণ করেন। তার বাবা আবুল কাশেম প্রাথমিক শিক্ষা অধিদপ্তরের সহকারী পরিচালক ছিলেন। তিনি রাজশাহী কলেজিয়েট স্কুল থেকে ১৯৬৯ সালে মাধ্যমিক এবং রাজশাহী কলেজ থেকে ১৯৭২ সালে উচ্চ মাধ্যমিক পাশ করেন। এরপর ১৯৮০ সালে রাজশাহী বিশ্ববিদ্যালয়ের ইংরেজি বিভাগ থেকে স্নাতকোত্তর পাশ করেন তিনি। তিনি কর্মজীবন শুরু করেন সরকারি রাজেন্দ্র কলেজে ইংরেজি বিভাগের শিক্ষক হিসাবে। দেড় বছর সেখানে শিক্ষকতা করার পর যোগ দেন রাজশাহী বিশ্ববিদ্যালয়ের ইংরেজি বিভাগের প্রভাষক হিসাবে। একই বিভাগে তিনি ২০০১ সাল থেকে ২০০৪ সাল পর্যন্ত চেয়ারম্যানের দায়িত্ব পালন করেন।
রেজাউল করিম সিদ্দিকীর হত্যাকাণ্ডের ঘটনায় ২০১৬ সালের নভেম্বরে পুলিশের গোয়েন্দা বিভাগ (ডিবি) জেএমবির আট জনকে অভিযুক্ত করে চার্জশিট দেয়। দোষী সাব্যস্ত পাঁচ জনের মধ্যে শরীফুল ইসলাম এই মামলার প্রধান আসামী। চার্জশিটের তথ্য অনুযায়ী, শরিফুল নিজেই হত্যার পরিকল্পনা করেছিল। পুলিশের তথ্যানুযায়ী আটজনের মধ্যে তিনজন পুলিশের অভিযান ও বন্দুক যুদ্ধে মারা যায়। ২০১৮ সালের মে মাসে আদালত সিদ্দিকী হত্যা মামলায় ২ জনকে মৃত্যুদণ্ড ও ৩ জনকে যাবজ্জীবন দেন। মৃত্যুদণ্ডপ্রাপ্ত আসামীরা হলেন; রাবির ইংরেজি বিভাগের ছাত্র শরিফুল ইসলাম ও রাজশাহী পলিটেকনিকের ছাত্র মাশকাওয়াত হাসান সাকিব ওরফে আব্দুল্লাহ। যাবজ্জীবন কারাদণ্ডপ্রাপ্তরা হলেন রহমতউল্লাহ, আব্দুস সাত্তার ও রিপন তারা বিশ্ববিদ্যালয়ের শস্য বিজ্ঞান বিভাগের ছাত্র ছিলেন। এরা প্রত্যেকেই নিষিদ্ধ জঙ্গি সংগঠন জামাতুল মুজাহিদিন বাংলাদেশের (জেএমবি) সদস্য ছিলেন। মৃত্যদন্ডপ্রাপ্ত প্রধান আসামী শরীফুল রায় দেয়ার সময় পর্যন্ত পলাতক ছিলেন।
বাংলাদেশে ধর্মনিরপেক্ষদের উপর আক্রমণ
চুপ চুপ কে

চুপ চুপ কে হল ২০০৬ সালে মুক্তিপ্রাপ্ত প্রিয়দর্শন পরিচালিত ভারতীয় হিন্দী কমেডি চলচ্চিত্র৷ এতে মুখ্য চরিত্রে শাহিদ কাপুর ও কারিনা কাপুর (খান) অভিনয় করেছেন। এছাড়া এই চলচ্চিত্রে ওম পুরি, সুনীল শেট্টি, অনুপম খের আরও অনেকে অভিনয় করেছেন। এটি একটি ব্যবসাসফল চলচ্চিত্র৷
জিতু গরীব দীননাথ মাস্টারমশাই এর হতভাগ্য অসফল পুত্র। সে যে সমস্ত ব্যবসায় হাত লাগায় তা ব্যর্থ হয়। বাজারে তার নামে প্রচুর দেনা। বাবার বন্ধুর মেয়ে প্রিয়াকে সে ছোটবেলা থেকে ভালবাসে কিন্তু প্রিয়ার বাবা জিতুকে পছন্দ করে। পাওনাদার দের হাত থেকে বাঁচতে সে নদীতে ঝাঁপ দিয়ে আত্মহত্যার চেষ্টা করে যাতে তার পিতা ইন্সুরেন্সের টাকা পেয়ে দেনা মেটাতে পারেন। কিন্তু জিতু জলে ডুবে মরেনা। অজ্ঞান অবস্থায় তাকে দুই মৎসব্যবসায়ী গুন্ডিয়া আর তার শাগরেদ বান্ডিয়া, উদ্ধার করে অনেক দূরের কোনো শহরে। তারা ভাবে জিতু বিরাট পয়সার মালিক। জিতু সব বুঝতে পেরে বোবা সেজে ওদের মধ্যেই বাস কর‍তে থাকে। গুন্ডিয়ারও বাজারে প্রচুর দেনা। মুখ্য পাওনাদার হল গুজরাটি এক ব্যবসায়ী পরিবার। দেনা শোধ করতে না পেরে গুন্ডিয়া বোবা সেজে থাকা জিতু ও শাগরেদ বান্ডিয়াকে বন্ধক রেখে যায় গুজরাটি বাড়িতে। এই বাড়ির কর্তা মঙ্গল সিং চৌহানের একমাত্র বোন শ্রুতি, সে-ও বোবা। একসময় সে বুঝতে পারে জিতু বোবা নয়। তাদের মধ্যে প্রেমের সম্পর্ক গড়ে ওঠে।
এই চলচ্চিত্রের মিউজিক ডিরেক্টর ছিলেন হিমেশ রেশমিয়া৷ নিম্নে গানের তালিকা দেওয়া হল:
সারাওয়াক

সারাওয়াক (জাওয়াই : سراوق; উচ্চারণ - "সারাওয়াক") হল মালয়েশিয়ার একটি প্রদেশ। বোর্নিও দ্বীপে মালয়েশিয়ার যে দু'টি প্রদেশ অবস্থিত, তার অন্যতম সারাওয়াক (অন্যটি সাবা)। সারাওয়াক মালয়েশিয়ার বৃহত্তম প্রদেশ। এর অন্য নাম "বুমি কেনিয়ালাং", অর্থাৎ "ধনেশ পাখির দেশ" ("Land of Hornbills")। সারাওয়াকের প্রতীকও হল একটি গণ্ডার ধনেশ পাখি। এখানকার অধিবাসীদের ধর্মে এই পাখি যুদ্ধের প্রতীক হিসেবে চিহ্নিত।
সারাওয়াকের অবস্থান বোর্নিও দ্বীপের উত্তরপশ্চিম দিকে। এর উত্তরপূর্ব দিকে অবস্থিত এই দ্বীপে মালয়েশিয়ার অন্য প্রদেশ সাবা। এছাড়া এর উত্তরপূর্বে সমুদ্র উপকূলে অবস্থিত ছোট্ট দেশ ব্রুনেই'এর সুলতানশাহী। সারাওয়াকের উত্তর ও উত্তরপশ্চিমে দক্ষিণ চীনসাগর এবং দক্ষিণ ও দক্ষিণপূর্বে ইন্দোনেশিয়া।
১,২৪,৪৫০ বর্গকিলোমিটার বিস্তৃত এই প্রদেশ শুধু মালয়েশিয়ার বৃহত্তমই নয়, অনেক দিক থেকেই মালয়েশিয়ার অন্য সব প্রদেশ থেকে স্বতন্ত্র। এখানে এমন অনেক উপজাতির বাস, যাদের ভাষা, ধর্ম, কৃষ্টি-সংস্কৃতি, সবই মালয়েশিয়ার অন্য অংশের থেকে পৃথক। রাজধানী কুচিং'এর পাশ দিয়ে বহমান সারাওয়াক নদীর নাম থেকেই এই প্রদেশের নাম সারাওয়াক।
অলিম্পিকে মলদোভা

মলদোভা স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।
১৯৯৪ সালের পূর্বে ১৯৫২ - ১৯৮৮ সাল পর্যন্ত মলদোভা সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।
মলদোভার ক্রীড়াবিদগণ গ্রীষ্মকালীন অলিম্পিকে পাঁচটি ভিন্ন ক্রীড়ায় ৭ টি পদক জিতেছে। তবে শীতকালীন অলিম্পিক গেমসে এখনো কোন পদক জিততে পারেনি। মলদোভা যেসকল দেশ স্বর্ণ পদক জিতেনি তাদের মধ্যে তৃতীয় স্থানে (পুয়েট্রো রিকো ও ফিলিপাইনের পর) রয়েছে।
মলদোভার জাতীয় অলিম্পিক কমিটি ১৯৯১ সালে গঠিত হয় এবং ১৯৯৩ সালে আইওসির স্বীকৃতি লাভ করে।
অলিম্পিকে রাশিয়া

রাশিয়া আধুনিক অলিম্পিক গেমসের অধিকাংশ আসরেই বিভিন্ন সময় আলাদা আলাদা জাতি হিসাবে অংশগ্রহণ করেছে। প্রথম রুশ সাম্রাজ্যের অধীন ১৯০০ গেমসে অংশগ্রহণ করে। ১৯০৪ সালের গেমসে অংশগ্রহণ না করলেও ১৯০৮ এবং ১৯১২ গেমসে পুনরায় ফিরে আসে। ১৯১৭ সালে রুশ বিপ্লব সংঘটিত হয় এবং ১৯২২ সালে সোভিয়েত ইউনিয়ন গঠিত হয়। রাশিয়া সোভিয়েত ইউনিয়নের অধীন ১৯৫২ অলিম্পিকে প্রথম অংশগ্রহণ করে। ১৯৯১ সালে সোভিয়েত ইউনিয়নের পতন হলে রাশিয়া সমন্বিত দলের অংশ হিসাবে ১৯৯২ গেমসে অংশগ্রহণ করেছিল। রাশিয়া প্রথম স্বাধীনভভাবে অংশগ্রহণ করে ১৯৯৪ শীতকালীন অলিম্পিকে।
রাশিয়ার মস্কো ১৯৮০ গ্রীষ্মকালীন অলিম্পিক সোভিয়েত ইউনিয়ন হিসাবে এবং সোচি ২০১৪ শীতকালীন অলিম্পিকের স্বাগতিক ছিল।
রুশ ক্রীড়াবিদগণ গ্রীষ্মকালীন অলিম্পিকে ৩৭৯ টি পদক এবং শীতকালীন অলিম্পিক গেমসে ১২৪ টি পদক জিতেছে।
তেরে নাম

তেরে নাম (, , আক্ষরিক অর্থে "তোমার নাম") হলো ২০০৩ সালে মুক্তিপ্রাপ্ত ভারতীয় হিন্দি রোমান্টিক চলচ্চিত্র। এর পরিচালক সতীশ কৌশিক ৷এতে প্রধান চরিত্রে সালমান খান ও ভূমিকা চাওলা অভিনয় করেছিলেন। এটি ১৯৯৯ সালে মুক্তিপ্রাপ্ত তামিল চলচ্চিত্র "সেতু"র পুনঃনির্মাণ।
এই চলচ্চিত্রটির কাহিনি সত্য ঘটনা অবলম্বনে রচিত।
শ্যালিকা

শ্যালিকা (ইংরেজি:) হল শ্যালকের স্ত্রীলিঙ্গ।এর মানে হল স্ত্রী এর বোন। সাধারণত বৌয়ের আপন বোনকেই বলা হয় শ্যালিকা বা শালী।
শ্যালিকা সংস্কৃত শব্দ, বাংলায় একে বলা হয় শালী। ইংরেজিতে বলা হয় । অর্থাৎ‍ আইনগতভাবে বোন। এর দ্বারা বোঝা যায় যখন আইনানুযায়ী বিবাহ হয় তখন পরে শ্যালিকার সম্পর্ক সৃষ্টি হয়।
বিভিন্ন ভাষায় শ্যালিকাঃ
বিভিন্ন সমাজে শালী ও দুলাভাইকে বিভিন্ন দৃষ্টিভঙ্গিতে দেখা হয়ঃ
ইসলামি আইন অনুযায়ী দুলাভাই তার শালীকে বিবাহ করতে পারবে। তবে স্ত্রী বর্তমান থাকা যাবেনা। বিচ্ছেদ হতে হবে অবশ্যই, সে ক্ষেত্রে বিচ্ছেদ বা মৃত্যু উপলক্ষ হতে পারে। আর তাই তাদের পরস্পরকে পর্দা করা বাধ্যতামূলক
ছোট বোন এর মতন।
অলিম্পিকে তাজিকিস্তান

তাজিকিস্তান স্বাধীন দেশ হিসাবে প্রথম গ্রীষ্মকালীন অলিম্পিক গেমসে অংশগ্রহণ করে ১৯৯৬ সালে এবং শীতকালীন অলিম্পিক গেমসে অংশগ্রহণ করে ২০০২ সালে। তাজিকিস্তান তারপর থেকে সকল গেমসে প্রতিনিধি পাঠিয়ে আসছে। আন্দ্রেই ড্রাইজিন দেশের একমাত্র ক্রীড়া হিসাবে ২০০২, ২০০৬ ও ২০১০ শীতকালীন গেমসে প্রতিদ্বন্দ্বীতা করেছিলেন।
১৯৮৮ সালে পর্যন্ত তাজিকিস্তান সোভিয়েত ইউনিয়নের অংশ হয়ে অলিম্পিক গেমসে প্রতিনিধিত্ব করেছিল। সোভিয়েত ইউনিয়ন ভেঙে যাওয়ার পর ১৯২২ গেমসে সমন্বিত দলের অংশ হিসাবে অংশগ্রহণ করে।
তাজিক ক্রীড়াবিদগণ গ্রীষ্মকালীন অলিম্পিকে ৩ টি পদক জিতেছে। প্রথম পদক জিতে ২০০৮ গ্রীষ্মকালীন অলিম্পিকে জুডোতে পুরুষদের ৭৩ কেজি বিভাগে। শীতকালীন গেমসে এখনো কোন পদক জিততে পারেনি।
তাজিকিস্তানের জাতীয় অলিম্পিক কমিটি ১৯৯২ সালে গঠিত হয় এবং ১৯৯৩ সালে এটি আন্তর্জাতিক অলিম্পিক কমিটির স্বীকৃতি লাভ করে।
অ্যাম্বিয়ান্স

অ্যাম্বিয়ান্স সুইডেনের বিশিষ্ট চলচ্চিত্র পরিচালক অ্যান্ডার্স ওয়েবার্গ পরিচালিত; ৭২০ ঘণ্টা (৩০দিন)-এর দৈর্ঘ্য সহ চলচ্চিত্রটি হবে বিশ্বের সবচেয়ে বেশি স্থায়িত্ব সম্পন্ন নির্বাক চলচ্চিত্র। এই চলচ্চিত্রটিই হবে পরিচালক অ্যান্ডার্স ওয়েবার্গ পরিচালিত অন্তিম চলচ্চিত্র।
অম্বিয়ান্স চলচ্চিত্রটি আংশিকভাবে ১৯৫৭ সালে মুক্তিপ্রাপ্ত দ্য সেভেন্থ সিল চলচ্চিত্রের চেস খেলার উপর ভিত্তি করে তৈরি হয়েছে। পিরিচালক অ্যান্ডার্স চলচ্চিত্রটিকে "চলন্ত ছবির সাথে অতিবাহিত শিল্পীর সময় বিমূর্ত অ-রৈখিক আখ্যান সারসংক্ষেপ" হিসেবে চিত্রিত করবেন বলে জানিয়েছেন।
পরিচালক ওয়েবার্গ পুরনো ও ক্লাসিক বোয়ের পুনঃনির্মাণের বিরুদ্ধে অ্যাম্বিয়ান্স চলচ্চিত্রটি তৈরি করছেন। চলচ্চিত্রটি একটি অংশ সুইডেনের একটি সমুদ্রসৈকতে চিত্রায়িত করা হয়েছে যেখানে দ্য সেভেন্থ সিল বোয়টিরও চিত্রায়ন করা হয়।
২০১৬ সালে পরিচালক জানায় যে বোয়ের ৪০০ ঘণ্টা চিত্রায়ন সফল হয়েছে। ২০১৪ সালে বোয়টির ৭২ মিনিটের একটি ট্রেলারের মুক্তি দেওয়া হয়।
২০১৬ সালে বোয়ের ২০ ঘণ্টা স্থায়িত্ব সম্পন্ন ট্রেলার রিলিজ করা হয়।
২০১৮ সাল পর্যন্ত বোয়ের একটি ৭২ ঘণ্টা সময়ের ভিডিও মুক্ত করা হবে। এবং শেষে ২০২০ সালের ৩১ ডিসেম্বর পূর্ণ দৈর্ঘ্য চলচ্চিত্রটি সারা পৃথিবী জুড়ে প্রদর্শিত হবে।
২০০৪ আইসিসি পুরস্কার

২০০৪ আইসিসি পুরস্কার ৭ সেপ্টেম্বর ২০০৪ সালে আলেকজান্দ্রা প্যালেস, লন্ডনে অনুষ্ঠিত হয়েছিলো। এভাবে আইসিসি পুরস্কার ২০০৪ সালে প্রথম দেওয়া হয়। যার উদ্দেশ্য ছিল আগের বছরের সেরা ব্যক্তি এবং দলের পারফরমেন্সকে স্বীকৃতি দেওয়া।
বিজয়ী: রাহুল দ্রাবিড় (ভারত)
দ্রাবিড় ২০০৩-০৪ পারফরমেন্স: 
টেস্ট ম্যাচ: ৯ ম্যাচ, ১২৪১ রান, ৩x১০০, ৪x৫০, ১১টি ক্যাচ 
ওয়ানডে ম্যাচ: ৩০ ম্যাচ, ৯৬০ রান, ১x১০০, ৮x৫০, ১৫ ক্যাচ, ৪টি স্ট্যাম্পিং
মনোনীত: এন্ড্রু ফ্লিনটফ (ইংল্যান্ড), স্টিভ হার্মিসন (ইংল্যান্ড), রিকি পন্টিং (অস্ট্রেলিয়া), ম্যাথু হেইডেন (অস্ট্রেলিয়া), জ্যাক ক্যালিস (দক্ষিণ আফ্রিকা), ব্রায়ান লারা (ওয়েস্ট ইন্ডিজ), ভিভিএস লক্ষ্মণ (ভারত), বীরেন্দর শেবাগ (ভারত), মুত্তিয়া মুরালিধরন (শ্রীলঙ্কা)
বিজয়ী: রাহুল দ্রাবিড় (ভারত) (২০০৩-০৪ পারফরমেন্স: ৯ ম্যাচ, ১২৪১ রান, ৩x১০০, ৪x৫০, ১১টি ক্যাচ)
মনোনীত: এন্ড্রু ফ্লিনটফ (ইংল্যান্ড), স্টিভ হার্মিসন (ইংল্যান্ড), রিকি পন্টিং (অস্ট্রেলিয়া), ম্যাথু হেইডেন (অস্ট্রেলিয়া), অ্যাডাম গিলক্রিস্ট (অস্ট্রেলিয়া), জেসন গিলেস্পি (অস্ট্রেলিয়া), জ্যাক ক্যালিস (দক্ষিণ আফ্রিকা), ব্রায়ান লারা (ওয়েস্ট ইন্ডিজ), ভিভিএস লক্ষ্মণ (ভারত), বীরেন্দর শেবাগ (ভারত), মুত্তিয়া মুরালিধরন (শ্রীলঙ্কা)
বিজয়ী: এন্ড্রু ফ্লিনটফ (ইংল্যান্ড) 
মনোনীত: স্টিফেন ফ্লেমিং (নিউজিল্যান্ড), ড্যানিয়েল ভেট্টোরি (নিউজিল্যান্ড), রিকি পন্টিং (অস্ট্রেলিয়া), ম্যাথু হেইডেন (অস্ট্রেলিয়া), অ্যাডাম গিলক্রিস্ট (অস্ট্রেলিয়া), জেসন গিলেস্পি (অস্ট্রেলিয়া), অ্যান্ড্রু সাইমন্ডস (অস্ট্রেলিয়া), জ্যাক ক্যালিস (দক্ষিণ আফ্রিকা), শন পোলক (দক্ষিণ আফ্রিকা), ক্রিস গেইল (ওয়েস্ট ইন্ডিজ), ভিভিএস লক্ষ্মণ (ভারত), শচীন টেন্ডুলকার (ভারত), মুত্তিয়া মুরালিধরন (শ্রীলঙ্কা), চামিন্দা ভাস (শ্রীলঙ্কা), আব্দুর রাজ্জাক (পাকিস্তান), হিথ স্ট্রিক (জিম্বাবুয়ে)
বিজয়ী: ইরফান পাঠান (ভারত) 
মনোনীত: টিনো বেস্ট (ওয়েস্ট ইন্ডিজ), ডেভন স্মিথ (ওয়েস্ট ইন্ডিজ), মাইকেল ক্লার্ক (অস্ট্রেলিয়া), ইমরান ফরহাত (পাকিস্তান), উমর গুল (পাকিস্তান), ইয়াসির হামিদ (পাকিস্তান), হামিশ মার্শাল (নিউজিল্যান্ড)
সাইমন টাওফেল (অস্ট্রেলিয়া)
নিউজিল্যান্ড
অন্যান্য স্পন্সর এবং অংশীদার
মাগুরা সরকারি টেকনিক্যাল স্কুল ও কলেজ

মাগুরা সরকারি টেকনিক্যাল স্কুল ও কলেজ (ইংরেজি: Magura Govt. Technical School & College) ১৯৬৫ সালে ভোকেশনাল ট্রেনিং ইনস্টিটিউট (ভিটিআই) নামে প্রতিষ্ঠিত।
প্রতিষ্ঠানটি ২৯ ডিসেম্বর ২০০৩ সালে সরকারী ঘোষণা অনুসারে মাগুরা টেকনিক্যাল স্কুল ও কলেজ, মাগুরা নামকরণ করা হয়।
প্রতিষ্ঠানটি মাগুরা জেলা শহরের প্রাণকেন্দ্রে জেলা প্রশাসকের কার্যালয়ের অনতি দূরে জেলা সদর হাসপাতাল এবং পি.টি.আই এর মাঝখানে ঢাকা-যশোর-কুষ্টিয়া মহাসড়কের দক্ষিণ পার্শ্বে সবুজ গাছপালায় সমৃদ্ধ মনোরম পরিবেশে অবস্থিত।
বর্তমানে দক্ষ, অভিজ্ঞ, সুশিক্ষিত শিক্ষকমন্ডলী দ্বারা প্রতিষ্ঠানের শিক্ষা কার্যক্রম পরিচালিত হচ্ছে। প্রথম ও দ্বিতীয় শিফটে এস.এস.সি (ভোকেশনাল) ও এইচ.এস.সি (ভোকেশনাল) কোর্স চালু আছে।সেই সংগে বৈকালিন কম্পিউটার কোর্স চালু করা হয়েছে। সম্পত্তি ডিপ্লোমা কোর্স চালু হয়েছে। নবম, দশম, একাদশ, দ্বাদশ এবং ডিপ্লোমা ইন ইন্জিনিয়ারিং শ্রেণীতে প্রায় ৯৫০ জন ছাত্র-ছাত্রী অধ্যয়নরত আছে।
চারটি টেকনোলজির উপর সার্টিফিকেক কোর্সে ২ বছর মেয়াদী এস.ইস.সি (ভোকেশনাল) এবং এইচ.এস.সি (ভোকেশনাল) কোর্স চালু রয়েছে।
সেই সঙ্গে একটি ছয় মাস মেয়াদী কম্পিউটার ডিগ্রী কোর্স চালু হয়।
২০১৬ সালে নতুন করে ৪ বছর মেয়াদী ডিপ্লোমা ইন ইঞ্জিনিয়ারিং কোর্সে দুইটি টেকনোলজি চালু হয়।
সার্টিফিকেট কোর্স
ডিপ্লোমা ইন ইঞ্জিনিয়ারিং কোর্স
ডিগ্রি কোর্স
মাগুরা টেকনিক্যাল স্কুল ও কলেজ